cyanic-selkie/wikianc huggingface dataset:
ජාතික නිවාස ප්‍රතිපත්තිය ශ්‍රී ලංකාව
සහභාගිත්ව නිවාසකරණය
නිවාසකරණය සඳහා වු රාජ්‍ය අරමුදල් සම්පාදනයේ සීමා බාධක මතුවිමේ හේතු මත නිවාස සංවර්ධනය සඳහා පෞද්ගලික අංශයේ දායකත්වය ලබාගැනීමට යොමුවීම,හැත්තෑව දශකයෙන් පසුව සිදුවු විශේෂිත තත්ත්වයකි. ඒ සඳහා බාධාකාරි වු නිවාස අණපනත් සංශෝධනය කරමින් හා බදු සහන ලබාදෙමින් නිවාස හා නාගරික සංවර්ධනය මෙන්ම පර්යේෂණ හා පුහුණු ක්ෂේත්‍රයන්හි නව ආයතන ද බිහිකරමින්, දේශීය මෙන්ම විදේශීය පෞද්ගලික ඉදිකිරීම් අංශ වඩ වඩාත් නිවාස සංවර්ධනය සඳහා යොමුකරවීම මෙමගින් සිදුවිය.
අසූව දශකය වන විට නිවාස සඳහා පැවැති ඉහළ ඉල්ලුමත්, 1976 වසරේ කැනඩාවේ වැන්කුවර් නුවර පැවති එක්සත් ජාතින්ගේ පළමු ලෝක නිවාස සමුළු තීරණ සඳහා දැක්වූ අනුකූලතාවය මෙන්ම, නිවාස හා ජනාවාස ක්ෂේත්‍රයේ මතුවෙමින් පැවැති නව ප්‍රවනතාවන්ද සැලකිල්ලට ගනිමින්,සහභාගිත්ව නිවාසකරණය තුලින් රජය මඟ පෙන්වන්නෙකුගේ කාර්ය භාරය දක්වා පරිවර්ථනයවිම දැකිය හැකි වේ. පසුව මෙම සහායක ක්‍රියාවලිය රාජ්‍ය හා පෞද්ගලික හවුල්කාරීත්වය තුලින් නිවාස සංවර්ධන කාර්ය භාරය ඉටු කිරිම දක්වා වර්ධනය වීම සිදුවිය.
1996 වසරේ තුර්කියේ ඉස්තාන්බුල් නුවර පැවති එක්සත් ජාතින්ගේ මානව ජනාවාස කොමිසමේ දෙවන ලෝක නිවාස සමුළු ප්‍රකාශනයේ, තිරසාර නාගරික හා ජනාවාස සංවර්ධනයක් තුල සැමට ප්‍රමාණවත් නිවාස සැපයීමේ සංකල්පයත්,1998 නිවාස හා නාගරික සංවර්ධන සඳහා වු ජනාධිපති කාර්ය සාධන බලකා වාර්තාවේ නිර්දේශ හා 2001 වසරේ එක්සත් ජාතීන් විසින් ප්‍රකාශිත සහශ්‍ර සංවර්ධන ඉලක්ක ද, සැලකිල්ලට ගනිමින් ශ්‍රි ලංකා රජය තිරසාර නිවාස හා මානව ජනාවාස සංවර්ධනයක් තුල නිවාස ගැටළුවෙන් වඩාත් පීඩාවට පත් ජන කණ්ඩායම් වෙනුවෙන් වු නිවාස වැඩසටහන්වලට මුල් තැනක් ලබාදෙන ලදී. එහිදී නාගරික පැල්පත්වාසින්, වතු ප්‍රජාව, ධීවර ප්‍රජාව, යුධ ගැටුම් වලින් අවතැන්වු ජන කණ්ඩායම් ඉලක්ක කරගත් විශේෂ නිවාස වැඩසටහන් හා ව්‍යාපෘති විවිධ රාජ්‍ය ආයතන, රාජ්‍ය නොවන සංවිධාන මෙන්ම ප්‍රජා මුල සංවිධානවල හවුල්කාරිත්වයෙන් ක්‍රියාත්මක කිරීම සිදුවිය.
වර්තමානරජයේ “මහින්ද චින්තන ඉදිරි දැක්ම” ජාතික ප්‍රතිපත්තිය තුල කොළඹ නාගරික ප්‍රදේශය කේන්ද්‍රකරගත් බස්නාහිර පළාතට සමගාමිව දිවයින පුරා ආර්ථික වශයෙන් වැදගත් සහ පාරිසරික වශයෙන් තිරසාර ප්‍රාදේශිය නාගරික කලාප කිහිපයක් සමග එකිනෙකට බැඳුනු නගර පද්ධතියක් තුළ තිරසාර මානව ජනාවාසකරණයක් අපේක්ෂා කරන අතර ශ්‍රී ලංකාවේ සෑම පවුලකම නිවාස අවශ්‍යතාව සපුරාලිමදඒ තුළ විශේෂයෙන් අවධාරණය කරනු ලැබේ.
තිරසාර මානව ජනාවාස සංවර්ධනයක්
මෙරට නිවාස අරමුණු සාක්ෂාත් කරගැනීමේ ප්‍රතිපත්තිමය වශයෙන් වගකීම හා කාර්ය භාරය පැවරී ඇත්තේ ඉදිකිරීම්, ඉංජිනේරු සේවා, නිවාස හා පොදු පහසුකම් අමාත්‍යාංශයටයි. නව නිවාස ඉල්ලුම හා අර්ධ ස්ථීර හා තාවකාලික නිවැසියන් සඳහා ස්ථීර නිවාස පහසුකම් හා සේවා පහසුකම් ලබාදීම තුලින් තිරසාර මානව ජනාවාස සංවර්ධනයක් ඉලක්ක කර වර්තමානයේ ක්‍රියාත්මක “ජනසෙවණ නිවාස දශ ලක්ෂයේ ජාතික නිවාස හා ජනාවාස සංවර්ධන මෙහෙයුම” මෙම අමාත්‍යාංශයේ සම්බන්ධීකරණයෙන් ක්‍රියාත්මක කෙරේ. නිවාස ක්ෂේත්‍රයේ සියල්ලන්ට මඟ පෙන්වීම හා පහසුකම් සැපයීමේ යාන්ත්‍රනයක් සඳහා ඉදිකිරීම්, ඉංජිනේරු සේවා, නිවාස හා පොදු පහසුකම් අමාත්‍යාංශය විසින් සැකසුන මෙම ජාතික නිවාස ප්‍රතිපත්තිය, “ මහින්ද චින්තන ඉදිරි දැක්ම” ජාතික ප්‍රතිපත්තියෙහි දක්වා ඇති පරිදි රටේ  නිවාස අවශ්‍යතාවය ඇති සියල්ලන්ට සහාය විම හා දිළිදුභාවය හේතුකොටගෙන සමස්ථ සමාජ ප්‍රවාහයෙන් කොන් වු ප්‍රජාවන්ගේ නිවාස අවශ්‍යතාවය සපුරාලිම සඳහා,රජය සෘජුව දායකවිය යුතුය යන පුළුල් ප්‍රතිපත්තිමය ස්ථාවරය මත පිහිටා සැකසී ඇත. එහි මනා ක්‍රියාකාරිත්වය උදෙසා වු නව උපාය මාර්ගික ප්‍රවේශයක අවශ්‍යතාවයද තේරුම් ගනිමින් නිවාස ඉදිකිරිම් ක්ෂේත්‍රයට ප්‍රමාණවත් අයුරින් මූල්‍ය ආයෝජන යෙදවීමට ද සැලැස්වීම තුළින් ග්‍රාමීය හා අර්ධ නාගරික ප්‍රදේශවල ආර්ථික ක්‍රියාකාරීත්වයට සුවිශේෂී උද්දීපනයක් ලැබිය යුතු වේ. ඒ අනුව නිවාස සංවර්ධනය යනු පොදු ආර්ථික සංවර්ධන උපාය මාර්ගයේම අත්‍යවශ්‍ය උපාංගයක් ලෙස මෙම ප්‍රතිපත්ති ප්‍රකාශය මගින් පිළිගන්නා අතර නිවාස මුල්‍ය සැපයුම ප්‍රතිඵලදායක මට්ටමට ගෙන ඒම සඳහා රජය සෘජුව මැදිහත්විය යුතුය යන්න හා නිවාස වෙළඳ පොල බලගැන්විම ද මුලික උපාය මාර්ගික ප්‍රවේශයන් ලෙස අවධාරණය කෙරේ.
නිවාස ක්ෂේත්‍රයේ වත්මන් ගැටළු හා අභියෝග
නිවාස ක්ෂේත්‍රයේ පවත්නා ගැටළු හා අභියෝග රාශියකි. ඒ අතරින් විශේෂයෙන් අවධානය යොමුකළ යුතු වු මුලික ගැටළු හා අභියෝග පහත දැක්වේ.
නිවාස ප්‍රතිපත්තියක ජාතික අවශ්‍යතාව
රටක ආර්ථිකයේ ශක්තිය හා ජනතාවගේ සුභ සාධනය පිළිබිඹු කෙරෙන ප්‍රධාන සාධකයක් වන්නේ මනාව සංවර්ධනයවු නිවාස හා ඉදිකිරීම් ක්ෂේත්‍රයක් පැවතීමයි. එහි ඇති වැදගත්කම සලකා ශ්‍රී ලංකාවද තම සංවර්ධන ප්‍රතිපත්ති රාමුව තුල නිවාස සංවර්ධන ක්ෂේත්‍රයට ඉහල ප්‍රමුඛත්වයක් ලබාදීය යුතුවේ. රටේ ජනගහන වර්ධනයත් සමඟ වාර්ෂිකව එකතුවන පවුල් ඒකකවල ඉල්ලුමත් අර්ධ ස්ථිර හා තාවකාලික නිවැසියන් සදහා ස්ථිර නිවාස සපයාදීමේ මුලික අවශ්‍යතාවයත් සැලකිල්ලට ගනිමින් රජය රටේ සමස්ථ නිවාස අවශ්‍යතාව මත ඉලක්කයන් හා උපාය මාර්ග සැලසුම් කරමින් සෑම පවුලකටම ප්‍රමිතිගත නිවසක් ලබාදීම උදෙසා නිවාස වෙළඳ පොල බලගැන්විමක් අපේක්ෂා කරයි. එහිදී වැඩි අවධානයක් යොමුවිය යුතු සමාජ ස්ථර සඳහා විශේෂවු   ප්‍රවේශයන්ද අනුගමනය කෙරෙනු ඇත.
අසරණ වූ ප්‍රජාවට වැඩි අවධානය
ග්‍රාමීය හා වතුකරයේ නිවාස අවශ්‍යතාවන් ක්‍රමිකව වැඩි දියුණු වන තත්වයක පවතීයද එකී නිවාස බොහොමයක් ගුණාත්මක හා ප්‍රමාණාත්මක සනීපාරක්ෂක පහසුකම් වලින් තොර වේ. වතුකරයේ ජනාවාසවල තත්වය වඩාත් බැරෑරුම් වන අතර නව පරපුර වතු ලයින් කාමර ක්‍රමයේ වෙනසක් අපේක්ෂා කරයි.
නාගරික සහ අර්ධ නාගරික ප්‍රදේශයන්හි අපරව්‍යුහ හා සේවා ජාලයන්හි ධාරිතාවන් මෙන්ම පාරිසරික තත්වයන් පිළිබඳව ප්‍රමාණවත් අවධානයක් නොදක්වමින් සහ අධික ලාභාංශ අරමුණ කරගනිමින් ඉහළ මධ්‍යම පාන්තික ජනතාව සඳහා පෞද්ගලික අයෝජකයන් මගින් අවිධිමත් නිවාස සංවර්ධන ක්‍රියාවලීයක් දියත්විමද ගැටළුවක් බවට පත්වී ඇත.
සහායවීමේ ආදර්ශය
මානව ‍අයිතිවාසිකමක් ලෙස සලකන නිවසක අයිතිය උපයා ගැනීම උදෙසා මහජනයාගේ සැබෑ උවමනාව මෙන්ම කැපවීමේ අවශ්‍යතාව ලෝකය පුරා අවධාරණය කෙරෙන අතර,ඒ අනුව යමින් දේශීය රාජ්‍ය නිවාස ප්‍රතිපත්තින්හි දිශානතීන් මේ වනවිට යම් පමණකින් වෙනස්වී ඇත. ඒ තුළ සෘජුව රජ‍යේ මැදිහත්වීමෙන් නිවාස ඉදිකරදීමේ ක්‍රමවේදයෙන් බැහැර වෙමින් විමධ්‍යගත ක්‍රමවේදයක් තුල සහභාගිත්වය හා හවුල්කාරිත්වය මුල්කොටගත් නිවාස සංවර්ධන ක්‍රියාවලීන් දියත් කිරිම හා පෞද්ගලික ආයෝජනයන් දිරිමත් කිරිම දක්වා ප්‍රතිපත්තිමය වෙනස්කම් සිදුවි ඇත.
මෙම ක්‍රමවේද කෙරෙහි රජයන් වඩාත් නැඹුරුවීමට හේතු වී ඇත්තේ නිවාස හා ජනාවාස සංවර්ධනයේ තීන්දු තීරණ ගැනීම, ක්‍රියාකාරීත්වය මෙන්ම කළමනාකරණයේ දී ජාතික සම්පත් වඩාත් ඵලදායීව හා කාර්යක්ෂමව යෙදවීමට ඇති හැකියාව  සැලකිල්ලට ගෙනයි.එහිදී පෞද්ගලික අංශය, ප්‍රජාවන් මෙන්ම නිවාස ඉදිකරන දරුපවුල් මෙම ක්‍රියාවලියට අනුගතවීමේදී ඔවුන්ට අවශ්‍ය මඟ පෙන්වීම මෙන්ම  නිෂ්පාදනය ඉලක්ක කරගත් සහනයන් ලබාදීම රජයේ වගකීම වේ. ඒ අනුව මෙම සහාය ප්‍රතිපත්ති රජය නිවාස සංවර්ධන ක්‍රියාවලියෙන් බැහැරවීමක් ලෙස විග්‍රහ නොවේ. රජය එහිදී වඩාත් සැලකිලිමත් වියයුතු වනුයේ අදාල ක්‍රියාකාරීත්වයන් දිරිගැන්විම සදහා මැදිහත්වීම හා සම්බන්ධීකරණය වඩාත් ප්‍රතිඵලදායක කිරිම සඳහායි. මෙහිදී නිවාස වෙළඳපළ මුල්‍ය සැපයුම කාර්යක්ෂම කිරීම හා වෙළදපොල බලගැන්වීම සඳහා රජයේ සුවිශේෂි මැදිහත්වීම සැමවිටම අවශ්‍ය වේ.
මූලික උපාය මාර්ගික ප්‍රවේශය
ශ්‍රී ලංකාවේ ඉදිවෙන නිවාස සංඛ්‍යාවෙන් අති බහුතරය ඉදිකරන්නේ නිවාස හිමියා විසින්මය. ඉතිරි නිවාස ප්‍රමාණය ඉදිවනුයේ රාජ්‍ය අංශයේ විවිධ අමාත්‍යාංශ හා පෞද්ගලික අංශයේ ආයතනවල මැදිහත්වීමෙනි. නිවාසකරණයේ මුලික සාධකයන් වු ප්‍රග්ධනය, ඉඩම්, ශ්‍රමය හා අමුද්‍රව්‍යන් ආශ්‍රිත කාර්යය භාරයන් රාජ්‍ය හා පෞද්ගලික ආයතන ව්‍යුහයන් යටතේ පාලනය වන අතර ඒවා විවිධ සම්ප්‍රධානයන් හා වටිනාකම් අනුව ක්‍රියාත්මක වේ. මෙහිදි නිවාස ක්ෂේත්‍රයේ එකී විවිධ මට්ටම් වල ආයතන, සංවිධාන, ප්‍රජාවන් හා පුද්ගලයන් සඳහා පැහැදිලි මඟ පෙන්විමක් හා පහසුකම් සැපයිමේ යාන්ත්‍රනයක් සදහා වු නිශ්චිත නිවාස ප්‍රතිපත්තියක් අවශ්‍යව ඇති අතර එහි මනා ක්‍රියාකාරිත්වය සඳහා වු නව උපාය මාර්ගික ප්‍රවේශයක අවශ්‍යතාවයද මතුව ඇත.
ඒ අනුව මෙම ජාතික නිවාස ප්‍රතිපත්තිය තුල නිවාස සංවර්ධන ක්ෂේත්‍රයේ නියැලි රාජ්‍ය, පෞද්ගලික, ව්‍යාපාර අංශය හා පුද්ගලයින් සම්බන්ධීකරණය කිරීමත්, නිවාස වෙළද පොල බලගන්වමින් නිවාස අවශ්‍යතාවය ඇති  සියල්ලන්ට සහායවීම සහ මඟ පෙන්විම මෙන්ම විශේෂයෙන් නිවාස මුල්‍ය සැපයුම වර්ධනය සඳහා රජයේ මැදිහත්වීම මූලික වගකීමක් බවද  පිළිගැනේ. එමෙන්ම අවධානයම් සහිත හා දිළිදුභාවය හේතුවෙන් නිවාස වෙළඳපොලෙන් බැහැර වී ඇති පවුල් හි නිවාස අවශ්‍යතාව වෙනුවෙන් රජය සෘජුවම මැදිහත්විය යුතු බවට ද පිළිගෙන ඇත.
අභිමතාර්ථ
නිවාස අවශ්‍යතාවය ඇති සියල්ලන්ට සහාය හා මඟ පෙන්වීම මෙන්ම අවධානම් සහිත සමාජ ස්ථර සඳහා රජය සෘජුව දායකත්වය ලබාදිම හා නිවාස වෙළඳ පොල බලගැන්විම යන මුලික ප‍්‍රවේශය මත සැකසෙන මෙම ජාතික නිවාස ප්‍රතිපත්තියේ මුලික අභිමතාර්ථය වනුයේ,
'''“ජනතාවට කාලීන අවශතාව මත උසස් ජීවන තත්වයක් ඇතිකරලිම උදෙසා ප්‍රමාණවත්, ස්ථායි, පහසුකම් සහිත,ගුණාත්මක,දැරිය හැකි හා තිරසර පරිසර හිතකාමි සුරක්ෂිත නිවසක ජිවත්වීමේ අයිතිය තහවුරු කිරීමයි”.'''
අරමුණු
ජාතික නිවාස ප්‍රතිපත්තියේ අභිමතාර්ථය හා බැඳුණු මුලික අරමුණු පහත සඳහන් වේ.
ඇලෙක්සැන්ඩ්‍රියාවේ ප්‍රදීපාගාරය
ඊජිප්තුවේ ඇලෙක්සැන්ඩ්‍රියාහි ෆාරොස් දූපතේ පිහිටා ඇති මෙම ප්‍රදීපාගාරය ඉදි කරන ලද්දේ වරාය හදුනා ගැනීමේ මං සලකුණක් ලෙසිනි.
විවිධාකාරයෙන් මනිනු ලැබූ මෙහි උස මීටර් 115-150 අතර වේ. එය සියවස් ගණනාවකට පෙර මිනිසා විසින් මිහිපිට තැනූ උසම ගොඩනැගිලි අතරින් එකක් ලෙස පැවතුණි. සයිඩනයේ ඇන්ටිපේටර් විසින් මෙය පුදුම හතෙන් එකක් ලෙසද නම් කරන ලදී.
එකල එය උසින් දෙවෙනි වූයේ කුෆු හා කෆ්‍රා හි පිහිටි පිරීමඩ දෙකට පමණි. සමහර උගතුන්ට අනුව මෙය මීටර් 180 ක් උස වන අතර එය 14 වැනි සියවස දක්වා ලොව උසම ගොඩනැගිල්ල ලෙස පැවතුණි.
ගොඩනැගීම හා පරිහානියට පත්වීම
මෙම ප්‍රදීපාගාරය ඉදිකරන ලද්දේ ක්‍රි. පූ තුන්වැනි සියවසේදීය. මෙහි ආරම්භක කටයුතු සිදු වූයේ සැට්‍රැප් ආණ්ඩුකාරයා අතින් සහ පළමුවන ටොලමි සෝටර් නම් වූ ඊජිප්තුවේ පළමු හෙලනිස්තික පාලකයා හා ඇලෙක්සැන්ඩ්‍රියාවේ අධිරාජ්‍යාගේ ජෙනරාල්වරයෙකු විසිනි. වයස අවුරුදු 33 දී ඇලෙක්සැන්ඩර් අධිරාජ්‍යාගේ අනපේක්ෂිත මරණයෙන් පසු ක්‍රි.පු.305 ටොලමි සොටර් (රොඩියස් හි වැසියන් විසින් ගැලවුම් කාරය ලෙස හඳුන්වනු ලැබු ) පත්විය.ඉන්පසු කෙටි කාලයක් තුළ ඔහු විසින් ෆෙරොස් හි ප්‍රදීපාගාරය ගොඩ නැංවීමට අණ කරන ලදී. ඔහුගේ පුත් ටොලමි ෆිඩෙලිෆෙරොස්ගේ රාජ්‍ය කාලය තුළදි එහි ඉදිකිරීම් කටයුතු නිම කරන ලදී.
මිත්‍යා ප්‍රවාදයන් නිසා ටොලමි විසින් ඔහුගේ ඉදි කිරීමට සොස්ට්‍රටස්ගේ නම යෙදීම වළක්වන ලදි. නමුත් එහි නිර්මාණ ශිල්පියා පහත ශිලා ලිපිය එහි බිත්තියේ කොටා තබන ලදී.ඩෙක්සිෆෙන්ස්ගේ පුත්‍රයා වු සොස්ට්‍රැටස්, ගැලවුම්කාර දෙවියා සඳහා මෙය ඉදි කරන ලදී. (මුහුදෙ යාත්‍රාකරන්නවුන් වෙනුවෙන් )මෙම සෙල්ලිපිය සඟවා තිබුණේ ප්ලාස්ටර් තට්ටුවකට යටින්ය.එහි මතුපිට මෙම ප්‍රදීපාගාරයේ නිර්මාතෘ ටොලමි රජු බව සදහන් වන රජුට ගෞරවයෙන් ලියු සෙල්ලිපියත් කොට තිබුණි. සියවස් ගණනාවකට පසු ප්ලාස්ටර් මැටි තට්ටුව ගැලවී සොස්ට්‍රස්ගේ නාමය ලොවට ප්‍රදර්ශනය විය.
ප්‍රවර්ගය:පුරාතන ලෝකයේ පුදුම හත
1976 සිංහල චිත්‍රපට ලැයිස්තුව
1976 වර්ෂයේ තිරගත වූ සිංහල චිත්‍රපට ලැයිස්තව පහත දැක්වේ.
දකුණු ආසියාවේ නව පිවිසීම
දකුණු ආසියාවේ යටත් විජිතකරණය
මෙම කලාපයේ සියලුම රටවල් යටත් විජිතකරණයට ගොදුරු වූ රටවල් වීම විශේෂ ලක්ෂණයකි.එමෙන්ම යටත් විජිතකරණය නිසාම මෙම කලාපය ප්‍රබල දේශපාලන,ආර්ථික,අධ්‍යාපනික හා සමාජමය පරිවර්තනයකට ලක් වී තිබේ. යුරෝපා ජාතින්‍ තුළ අධිරාජ්‍යවාදී චින්තනය නිසා 19 වන සියවස සිට ආසියාතික හා අප්‍රිකානු රටවල් යටත් විජිතකරණයට ලක් වීම සිදු විය. විශේෂයෙන් බ්‍රිතාන්‍ය අධිරාජ්‍යවාදයට මෙම කලාපය ප්‍රධාන වශයෙනන් ගොදුරු විය.ඔවුන්ගේ අධිරාජ්‍යවාදී ප්‍රමුඛ අරමුණ වුයේ;
මෙම අභිලාෂයන් සාක්ෂාත් කර ගැනීම උදෙසා ඔවුන් විසින් විවිධ උපාය මාර්ග අනුගමනය කල අතර ඒ වෙනුවෙන් විවිධ වෙනස්කම් සිදු කරන ලදී.බ්‍රිතාන්‍ය ප්‍රමුඛ අධිරාජ්‍යවාදීන් තම අභිලාෂයන් මුදුන්පත් කර ගැනීම උදෙසා විශේෂයෙන් අධිරාජ්‍යවාදී ගැති චින්තනය ඔවුන් මේ කලාපය තුළ ස්ථාපිත කරන ලදී.
දකුණු ආසියාවේ වර්තමානය
1947 දී ඉන්දියාවට නිදහස ලබා දීමත් සමග බ්‍රිතාන්‍යයන් ඇති කළ බෙදා වෙන් කොට පාලනය කිරීමේ ප්‍රතිපත්තිය නිසා වර්ගවාදී ,ආගම්වාදී ,අන්තවාදී,ආකලප ඉස්මතු වී බෙදුම්වාදී අරගල ඇති විය.මෙහි ප්‍රතිඵලයක් වශයෙන් 1947 දී ඉන්දියාවට නිදහස ලැ‍බෙනවත් සමගම මුස්ලිම් මූලධර්මවාදීන් තම අනන්‍යතාවන් උදෙසා මොහොමඩ් අලිජින්නාගේ නායකත්වයෙන් ඉන්දියාවේ කාශ්මීර් ප්‍රදේශයේ මුස්ලිම් ජනයා අධික ප්‍රදේශය පාකිස්ථානය ලෙස වෙනම රාජ්‍යයක් බිහි විය.වැදගත්ම කාරණය වන්නේ අධිරාජ්‍යවාදීන්ගෙන් නිදහස ලැබීමේදී නිදහස ලැබුවේ ඉන්දියාව තනි රටක් ලෙස නොව ඉන්දියාව හා පාකිස්ථානය වශයෙන් රටවල් දෙකක් ලෙසයි.පාකිස්ථානය සම්පුර්ණයෙන් ආගමික රටක් විය. දකුණු ආසියාවේ බලවතා වන්නේ ඉන්දියාවයි.ඉන්දියාව න්‍යෂ්ඨික බලවතෙකි.ලෝක ජනගහනය අතින් ඉන්දියාවට දෙවනි ස්ථානය හිමි වේ.පාකිස්ථානය ද න්‍යෂ්ඨික බලවතෙක් වන හෙයින් කලාපයේ න්‍යෂ්ඨික බලවතුන් දෙදෙනෙකු සිටියි.මේ නිසා ලෝකයේ අනිකුත් ,විශේෂයෙන් ධනවාදී රටවල අවධානය මෙම කලාපය වෙත යොමු වී තිබේ.
ඩිටෙක්ටිව් ඩී ඇන්ඩ් ද මිස්ට්‍රි ඔෆ් ද ෆැන්ටම් ෆ්ලේම්
ඩිටෙක්ටිව් ඩී ඇන්ඩ් ද මිස්ට්‍රි ඔෆ් ද ෆැන්ටම් ෆ්ලේම් යනුවෙන් හැඳින්වෙන්නේ 2010දී විකාශය වූ චීන-හොංකොං ක්‍රියාදාම අභිරහස් චිත්‍රපටයකි. මෙය අධ්‍යක්ෂණය සහ නිෂ්පාදනය සිදු කරන ලද්දේ ට්සුයි හාර්ක් විසිනි. මෙහි කලා අධ්‍යක්ෂණය සහ වේදිකා නිර්මාණ රචනය සමෝ හුං විසින් සිදු කරන ලදී. මෙහි ප්‍රධාන චරිතය වන ඩි රෙන්ජියේගේ චරිතය නිරූපණය කරන්නේ ඇන්ඩි ලෞ විසිනි. මෙහි සාහයක චරිත නිරූපණය කරන්නන් අතර කරිනා ලෞ, ලි බිංබිං, ඩෙං චාඕ සහ ටෝනි ල්‍යුං කා-ෆයි ද වෙති.
මෙම චිත්‍රපටය මගින් නිරූපණය වන්නේ ටෑං රාජවංශයේ වඩාත් සුප්‍රකට නිලධාරීන් අතුරන් අයකු වන ඩි රෙන්ජියේ පිළිබඳ ප්‍රබන්ධ කථාවකි.
ඩිටෙක්ටිව් ඩී සඳහා ප්‍රධාන ඡායාරූපකරණය 2009 මැයි මස ඇරඹිණි. මෙම චිත්‍රපටය රූගත කෙරුණේ චීනයේ ෂේජියෑංහි හෙංඩියෑන් වර්ල්ඩ් ස්ටූඩියෝස් හිදී ය. 2010 සැප්තැම්බර් 29 දින චීනය තුළ ඩිටෙක්ටිව් ඩී මුදාහැරුණු අතර, හොං කොං තුළ එය 2010 සැප්තැම්බර් 30 දින මුදා හැරිණි. මෙම චිත්‍රපටය 2010 වැනිසි චිත්‍රපට උළෙලේ දී ස්වර්ණ සිංහ සම්මානය සඳහා ද යෝජනා විය. මෙම චිත්‍රපටයේ උතුරු අමරිකාවේ මංගල දර්ශනය 2010 ටොරන්ටෝ අන්තර්ජතාකි සිනාම උළෙලේ දී ප්‍රදර්ශනය කෙරිණි.
මෙහි පූර්ව කතාවක් වූ යන්ග් ඩිටෙක්ටිව් ඩී: රයිස් ඔෆ් ද සී ඩ්‍රැගන් නැමැති චිත්‍රපටය 2013 සැප්තැම්බර් 28 දින තිරගත වීම ඇරඹිණි. මෙහි ඩී රහස් පරීක්ෂකගේ යොවුන් විය මාක් චාඕ විසින් නිරූපණය කරන ලදී.
කථා පුවත
689 වර්ෂයේ චීනයේ ටෑං රාජවංශයේ වු සේටියැන් අධිරාජිනිය ටෑං නිලධාරීන්ගේ විරෝධය හමුවේ චීනයේ ප්‍රථම අධිරාජිනිය ලෙස කිරුළු පළඳියි. ඇය ලුවෝයැංහි සිය මාලිගයට ඉහළින් බුද්ධ ප්‍රතිමාවක් ඉදිකොට ඇත. නමුත් එය අධීක්ෂණය කරන නිලධාරියා අභිරහස් ලෙස ගිනි දැල්වලට මැදි වේ. දණ්ඩන නිලධාරී පෙයි දොංග්ලායි සහ ඔහුගේ ජ්‍යෙෂ්ඨ නිලධාරියා මෙහි ඉදිකිරීම් නිලධාරියා වූ ෂටුවෝගෙන් ප්‍රශ්න කරයි. මීට පෙර කැරැල්ලකට සහභාගී වීම හේතවෙන් ෂටුවෝ සිරභාරයට පත්ව තිබිණි. ඔවුනට කිසිවක් හෙළි නොවන අතර, පෙයිගේ ජ්‍යෙෂ්ඨ නිලධාරියා අද්භූත ගිනි ජාලාවකට නිරාවරණය වීමෙන් පසු මියයයි.
මධ්‍යම තැන්පතු ක්‍රමය
කොටස් වෙළඳපලෙහි කොටස් ගනුදෙණු නිෂ්කාශන මධ්‍යස්ථානය වශයෙන් කටයුතු කරනුයේ මධ්‍යම තැන්පතු ක්‍රමයයි (Central Depository System/ CDS). එය පුද්ගලික සමාගමක්වන අතර එහි සම්පුර්ණ අයිතිය කොළඹ කොටස් හුවමාරුව සතුය.
කොටස් වෙළඳපලේ ගණුදෙණු කිරීමට බලාපොරොත්තු වන ආයෝජකයින් මධ්‍යම තැන්පතු ක්‍රමයේ තමා නමින් ගිණුමක් ආරම්භ කල යුතුය. ගිණුමක් ආරම්භ කිරීමට ගාස්තුවක් අය නොකරයි. මේ සඳහා අදාළ ඉල්ලුම් පත්‍රයක් සමඟ අනන්‍යතාවය සහතික කිරීම සඳහා ලේඛන ඉදිරිපත්කල යුතුය. කිසියම් ආයෝජකයෙක් කොටස් මිලට ගත් විටකදී එම කොටස්වල අගය මධ්‍යම තැන්පතු ක්‍රමයේ ඔහු/ඇය නමින් ඇති ගිණුමට බැර කෙරේ. ඒවා වෙනත් පාර්ශවයකට විකිණු විට ගිණුමට හැර වේ. එසේම මිලට ගත් පුද්ගලයාට බැර වේ. මෙම කටයුත්ත මධ්‍යම තැන්පතු ක්‍රමයේ ප්‍රධාන කාර්යය වේ. මෙම හර හා බැර කිරීම් සිදුකරනුයේ කොටස් සහතිකපත්‍ර රහිතවයි. මෙය ' පෝරම රහිත වෙළඳාම' (Scrip less Trading) ලෙස හඳුන්වයි. මධ්‍යම තැන්පතු ක්‍රමය 'කොටස් තැන්පත් ආයතනයක් ' වශයෙන් ද හැඳින්වේ.
ඩිටෙක්ටිව් ඩී ඇන්ඩ් ද මිස්ට්‍රි ඔෆ් ද ෆැන්ටම් ෆ්ලේම්
කථා පුවත
ලි කුමරු, ඩිගේ යගදාව නැවත ඔහුට භාර දෙයි. මෙය ඔහු සිරගතව සිටි සමයේ ඉවත් කෙරුණකි. ඩි සිය දේශපාලන මධ්‍යස්ථාභාවය පැහැදිළි කරයි. ඉන් මඳ වේලාවකට පසු ලි කුමරු ඝාතනය වෙයි. ඩි පූජකයා පිළිබඳ සැක කරයි. නමුත් වු අධිරාජිනිය ඔහුට ආරාමයට ඇතුළු වුවහොත් ඔහුව මරාදමනු ඇතැයි අනතුරු හඟවයි. මීට පෙර සිටි රහස් පරීක්ෂකයා විසින් ඔහුගේ පරීක්ෂණයේ දී යම් දෙයක් අනාවරණය කොට ඇති බව දැනගන්නා පෙයි එහි සටහන් පරීක්ෂා කරයි. නමුත් ඔහුව පැහැර ගැනෙයි. ආරාමය තුළ දී, රාජකීය ආශ්‍රමාධිපති අන් කිසිවකු නොව නිල ස්ථාන භාවිතා කොට වෙස්වලාගත් ජිංඅර්ම බව ඩි වටහා ගනියි. ඩි සැක කරන්නේ අධිරාජිනිය සිය කෲර පාලනය සාධාරණීකරණයට රාජකීය ආශ්‍රමාධිපතිව යොදා ගත් බවයි. ජිංඅර්, ඩි හට පහර දෙයි. නමුත් ඔහුව මරා දැමීමට අපොහොසත් වේ. ඇය ඝාතකයින් විසින් යෙදූ උපක්‍රම කිහිපයකටම හසු වන අතර, ඇයට මරණීය තුවාල සිදු වේ. නමුත් ඇගේ අවසන් සිහිනය ඉටු කරගැනීඹට උපකාර වන ඩි ඇයව මාලිගයට රැගෙන යයි. එහිදී ඇය අධිරාජිනියගේ දෑත් මත මියයයි.
ඩි පෙයිව සොයා ගන්නා නමුත් ඔහුව බේරා ගැනීමට අපොහොසත් වේ. ඔහු ඩි හට සටහන් කිහිපයක් ලබා දෙන අතර, ඒ අනුව මෙයට වගකිව යුතු වූයේ ෂටුවෝයි. ෂටුවෝ අධිරාජිනියව ඝාතනය කිරීමට සිතා බුද්ධ ප්‍රතිමාව ඇගේ මාලිගයට ඇද වැටීමට සලස්වන්නට අදහස් කොට තිබිණි. බුද්ධ ප්‍රතිමාවට ඔහු සිදුකොට තිබූ වෙනස්කම් පිළිබඳ දැනුවත් වූ නිලධාරීන්ව ඔහු මරාදමා ඇත. එසේම ඔහුට අපහාස කිරීම හේතුවෙන් ලි කුමරුන්ව ද ෂටුවෝ විසින් ඝාතනය කොට තිබේ. අනතුරුව වු අධිරාජිනිය තවමත් ජීවත්ව සිටී නම් ඇයව ආක්‍රමණය කිරීමට ඔහු ලි කුමරුගේ සේනාව ලබාගෙන තිබේ. ඩි සහ ෂටුවෝ සටන් කරන අතර, ඩි විෂවලින් තෙමී යයි. නමුත් ප්‍රතිමාව ඇදවැටෙන දිශාව වෙනත් පසකට හැරවීමට ඩි සමත් වේ. අනතුරුව ෂටුවෝ වු අධිරාජිනියට වස දීම සඳහා සිංහාසන ශාලාව වෙත යයි. ෂටුවෝව අල්ලාගන්නා ඩි, විෂ ෂටුවෝගේ සිරුර‍ටම ඉසිරීමට සලස්වයි. එහිදී ඔහු හිරුඑළියට නිරාවරණය වී මිය යයි.
ප්‍රතිමාවට යටවීමෙන් වු අධිරාජිනියව බේරා ගන්නා ඩි ඇයට ලි කුමරුගේ කැරැලි හමුදාව පිළිබඳ අනතුරු හඟවයි. අධිරාජිනිය තමන් ධාර්මික පාලකයකු වන බව පවසන අතර, ඇගේ රාජ්‍ය සමයෙන් පසු ටෑං රාජවංශයට බලය පැවරීමට ඇය තීරණය කරයි. සිය මාලිගයේ සේවය කරන මෙන් අධිරාජිනිය ඩි ගෙන් ඉල්ලා සිටිය ද, එය ප්‍රතික්ෂේප කරන ඩි රහස් පරීක්ෂක තනතුරනේ ඉල්ලා අස්වී මායා ‍කඩපොළ වෙත යයි. එහිදී ඔහු ඩොන්කී වං සහ උග්‍ර විෂ සමග දිවි ගෙවීමට තීරණය කරයි.
මධ්‍යම තැන්පතු ක්‍රමය
මධ්‍යම තැන්පතු ක්‍රමයේ කාර්යය
ප්‍රවර්ගය: ව්‍යාපාර
ඩිටෙක්ටිව් ඩී ඇන්ඩ් ද මිස්ට්‍රි ඔෆ් ද ෆැන්ටම් ෆ්ලේම්
චරිත නිරූපණය
—ඩි රෙන්ජියේ නිරූපණය පිළිබඳ ට්සුයි හාර්ක්ගේ අදහසයි, ඒ.
නිෂ්පාදනය
මෙහි තිර රචනය චෙන් කුඔෆු විසින් සිදුකරන ලදී. ඔහු 2008දී තිරගත වූ චීන චිත්‍රපට වන Forever Enthralled සහ If You Are the Oneහි රචකයා ද වේ. අධ්‍යක්ෂණය කිරීමට පවරන විට ට්සුයි පැවසූයේ තමන් මෙම ව්‍යාපෘතිය භාරගන්නේ එහි පිටත අවශ්‍ය පරිදි සංශෝධන කිරීමට ඉඩ දෙන්නේ නම් පමණක් බවයි. මුල් පිටපතට තමන් සිදුකළ බොහෝ සංශෝධන ට්සුයි කිසිදින හෙළි කළේ නැත. ඔහු වරක් පැවසූයේ මුලින් ෂංගුවාන් ජිංඅර් චරිතය මුලින් පිරිමියකු ලෙස දක්වා තිබූ බවයි. මෙහි සටන් කලා අධ්‍යක්ෂණය සහ කලා අධ්‍යක්ෂණය සිදු කරන ලද්දේ සමෝ හුං විසිනි.
පූර්ව-නිෂ්පාදන කටයුතු
ඩිටෙක්ටිව් ඩී රූගත කිරීමට ප්‍රථම ට්සුයි වසර ගණනාවක් ගතකළේ ටෑං රාජවංශයේ සැබෑ නිලධාරියකු ඩි රෙන්ජියේගේ චරිතය පිළිබඳ තොරතුරු අධ්‍යයනය කරමිනි. චෙන් කුඔෆු මුලින්ම ඩි රෙන්ජියේගේ චරිතය පාදක කරගත් තිර රචනයක් ට්සුයි වෙත ඉදිරිපත් කළේ ය.
2008දී ට්සුයි නිෂ්පාදන සැලසුම් නිවේදනය කළේ 13වන පුසන් අන්තර්ජාතික චිත්‍රපට උළෙලේ දී සිය පෙර චිත්‍රපටය වූ All About Women ප්‍රවර්ධනය කරන අතරතුර ය. මේ කාලයේ ට්සුයි ඩිටෙක්ටිව් ඩී නිර්මාණය කරන්නේ ද, නැතහොත් 1966 චිත්‍රපටයක් වූ Dragon Gate Inn ප්‍රතිනිර්මාණය කරන්නේ ද යන්න පිළිබඳ තීරණයක් ගෙන නොතිබිණි.
නළුවරණය
මෙහි ප්‍රධාන චරිතය වූ ඩි රෙන්ජියේගේ චරිතයට ට්සුයි මුලින් සිතා තිබුණේ ටෝනි ල්‍යුං කා-ෆයි, සමග ටෝනි ල්‍යුං චියු-වයි සහ ජෙට් ලිව තෝරා ගැනීමටයි. ට්සුයිගේ අනෙක් චිත්‍රපටය වූ Flying Swords of Dragon Gate ප්‍රවර්ධනය කරන අතරතුර ලි පැවසූයේ ඇතැම් හේතූන් මත තමන්ට මෙම ව්‍යාපෘතියට දායක වීමට අවස්ථාව නොලැබුණ ද, තමන් පිටපත කියවා බැලූ බවයි. ඩි රෙන්ජියේගේ චරිතය නිරූපණයට නළුවකු තේරීම පිළිබඳ ට්සුයි අදහස් දැක්වූයේ මෙලෙසයි: "කවුරුන් ද පවසුවේ ඩි රෙන්ජියේ තරබාරු වියපත් පුද්ගලයකු කියා? ඔහු ඉතා කඩවසම් විය හැකියි. එය පෙනුම සහ බුද්ධිය සමබරව පවතින චරිතයකි." 2009 ජනවාරි 5 දින, ද හොලිවුඩ් රිපෝටර් නිවේදනය කළේ ඇන්ඩි ලෞ මෙහි ප්‍රධාන චරිතය නිරූපණය කරන බවයි. 2009 අප්‍රේල් 29දින, කරිනා ලෞ, ලි බිංබිං, ඩෙං චාඕ සහ ටෝනි ල්‍යුං කා-ෆයි යන නළු නිළි පිරිස මෙහි සහාය චරිත නිරූපණය කරන බව නිවේදනය විය.
රූගත කිරීම්
2009 මැයි මස ඇමරිකානු ඩොලර් මිලියන 20ක අයවැයක් සමග, ඩිටෙක්ටිව් ඩීහි ප්‍රධාන ඡායාරූපකරණය ඇරඹිණි. මෙම චිත්‍රපටය රූගත කිරීම සඳහා රෙඩ් වන් ඩිජිටල් කැමරා භාවිත වූ අතර චීනයේ ෂේජියෑංහි පිහිට ලොව විශාපතම චිත්‍රපට කලාගාරවලින් එකක් වූ හෙංඩියන් වර්ල්ඩ් ස්ටූඩියෝස් තුළ රූගත කිරීම් සිදු විය. ඩිටෙක්ටිව් ඩී චිත්‍රපටය ට්සුයි විසින් වඩාත්ම පෞද්ගලික දායකත්වයක් දැක්වූ චිත්‍රපටය ලෙස සැලකේ. මෙකල ඔහු චිත්‍රපට කණ්ඩායම සමග බොහෝ වේලාවක් ගතකළ අතර, ප්‍රමාණවත් නින්දක් පවා ලබාගත්තේ අල්ප වශයෙනි.
ක්‍රියාදාම අධ්‍යක්ෂණය
සමෝ හුං මෙම චිත්‍රපටයේ ක්‍රියාදාම අධ්‍යක්ෂකයකු ලෙස කටයුතු කළේ ය. ඔහුගේ කණ්ඩායම ගුහාව තුළ දින තුනක කම්බි සම්බන්ධ කිරීමකින් පසු වේදිකා අටක් (මීටර 12ක් උසැති) ඉදිකළහ. මෙහිදී එක් දර්ශනයක් සඳහා කම්බි 70කට වඩා අවශ්‍ය වූ බව වාර්තා වේ. මෙහි වූ ප්‍රතිමා අතුරින් එකක් මීටර 80ක් උසැති වු සේටියැන් අධිරාජිනියගේ උඩුකය ප්‍රතිමාවක් විය. චිත්‍රපටයේ වියදම් අධික වූ එක් අංගයක් වූ එය සඳහා ඩොලර් මිලියන 12ක් වැය විය. නිෂ්පාදනයේ දී, වාර්තාකරුවන්ට ප්‍රතිමාවේ අභ්‍යන්තරයට පිවිසීමට ආරාධනා කෙරිණි. මෙහි ඇතුළත මීටර 12ක් උසැති වෘත්තාකාර වේදිකාවක් විය. මේ වේදිකාවට පිටතින් අක්ෂරවලින් අලංකාර කළ රතු සහ සුදු පැහැ තිර එල්ලන ලදී.
පිළිගැනීම
චයිනා ඩේලි සඟරාව විසින් මෙම චිත්‍රපටය 2010 හොඳම චීන චිත්‍රපට දහය අතරට ඇතුළත් කොට ඇත. ටයිම් සඟරාව මෙය 2011 වසරේ තෙවන හොඳම චිත්‍රපටය ලෙස දක්වා ඇත. එනම් එය ද ආටිස්ට් සහ හියුගෝ චිත්‍රපටවලට පසු හොඳම චිත්‍රපටයයි. විචාරක රොට්න් ටොමැටෝස් දර්ශකය වාර්තා කොට ඇත්තේ විචාර 47ක් මත පදනම්ව 81%ක් විචාරකයින් මෙම චිත්‍රපටයට ධනාත්සක ප්‍රතිචාර දක්වා ඇති බවයි. ඒ අනුව 6.9/10ක සාමාන්‍ය ඇගයුමක් ලැබේ.
ධම්මික සිරිවර්ධන
ධම්මික සිරිවර්ධන (ඉංග්‍රීසි: Dhammika Siriwardana also Dhammika Siriwardena also K.D.T Siriwardena) යනු ශ්‍රී ලාංකික ව්‍යාපාරික, චිත්‍රපට හා ටෙලි නාට්‍ය අධ්‍යක්ෂක සහ නිෂ්පාදක වරයෙකි.
මුල් අවධිය
ධම්මික සිරිවර්ධන කොළඹ නාලන්දා විද්‍යාලයයේ ආදි සිසුවෙකුකි.
ආශ්‍රිත
ප්‍රවර්ගය:චරිත කතා ප්‍රවර්ගය:ශ්‍රී ලාංකිකයෝ ප්‍රවර්ගය:ආදි නාලන්දියයෝ ප්‍රවර්ගය:සිංහලයෝ ප්‍රවර්ගය:ශ්‍රී ලාංකික බෞද්ධයෝ
සිස්ටොස්කෝපය
සිස්ටොස්කෝපය යනු මෞත්‍රික රෝග චිකිත්සාවේ දී භාවිතා වන උපකරණයකි.
ආශ්‍රිත
ප්‍රවර්ගය:මෞත්‍රික රෝග චිකිත්සාව
ලිතුආනියා සමුහාණ්ඩුව
ලිතුආනියා සමුහාණ්ඩුව
එකතුව - $ 68.611 බිලියන සාමාන්‍ය - $ 18 977 (47) GDP (සාමාන්‍ය) – 2008 තක්සේරැව එකතුව - $ 63 729 බිලියන (70) සාමාන්‍ය - $ 14 086 (49) ගිනි (2003) – 36 (මධ්‍යම)
ලිතුආනියා සමුහාණ්ඩුව බෝල්ටික් තුන් රාජ්‍යයේ උතුරැ යුරෝපයේ පිහිටි රටකි. ගිණිකොණ බෝල්ටික් මුහුදු තීරයේ හා එය මායිම් වන්නේ උතුරැ ලැම්බියාව, ගිණිකොණ බෙලාරස්. නිරිත ගෝලන්තය, රැසියානු තලනිනග්‍රෑඩ් කුඩා රාජ්‍යය. බටහිර බොල්ටික් මුහුදු තීරයේ ඇත්තේ ස්විඩනය හා ඩෙන්මාර්න්ය. එහි ජනගහනය මිලියන 3.32 වන අතර අගනුවර වන්නේ වෙල්නියස්ය. 14 වන ශතවර්ෂයේ දී යුරෝපයේ පිහිටි විශාලතම රට ලිතුආනියා විය. වර්තමානයේ බෙලාරස්, යුක්රේන්, පෝලන්ත හා රැසියානු කොටස් ලිතුආනියා ආදිපාද වසමේ ප්‍රදේශ විය. 1569 වර්ෂයේ දී ලුබ්ලින් එකමුතුවෙන් පෝලන්ත ලිතුආනියා යන පොදු රාජ්‍යය ලෙස නව රාජ්‍යයන් පිහිටුවිය. එය ශතවර්ෂ 2 ක් පුරා පැවති අතර 1772 සිට 1795 දක්වා වකවානුවේ අසල්වැසි රාජ්‍යයන් එය ක්‍රමයෙන් බිද දැමු අතර රැසියානු අධිරාජ්‍ය සමග ලිතුආනියන් ප්‍රදේශ බොහෝමයක් සම්බන්ධ කරන ලදි. 2 වන ලෝක යුද්ධයෙන් පසු 1918 පෙබරවාරි 16 දා ලිතුආනියානු නිදහස් පනත අත්සන් කරන ලද අතර, නිදහස් රාජ්‍යයන් ලෙස ප්‍රකාශිතයට පත් කරන ලදි. 1940 වන විට නාට්සින් බසුබැසි අතර සෝවියට් රැසියානුවන් එය අත්කර ගත්හ. 1990 මාර්තු 11 ලිතුආනියාව සෝවියට් සමුහාණ්ඩුව තුල නිදහස ප්‍රකාශ කල පළමු රට විය. 2008 – 2009 පැවති ලෝක ආර්ථික අර්බුදයට පෙර ලෝකයේ පැවති වේගවත් ආර්ථික වර්ධනය මෙරට සතු විය. ලිතුආනියාව නේටෝ, යුරෝපානු කවුන්සිලය, යු‍රෝපානු සංගමයේ සාමාජිකයෙකි. 2007 දෙසැම්බර් 21 එය ෂෙන්ගන් එකගතාවයේ සම්පුර්ණ සාමාජිකයෙක් විය. 2009 වර්ෂයේ විල්නියස් යුරෝපානු සංස්කෘතියේ අගනුවර වු අතර ලිතුආනියාව නව මිලේනියම් තම නමින් සැමරැහ.
ලිතුආනියා සමුහාණ්ඩුව පින්තුරය - කොඩිය ආදර්ශ පාඨය - ජාතික ගීය අගනුවර සහ විශාලම නගරය - වෙල්නියස් 540 41' N 250 19' E රාජ්‍ය භාෂාව - ලිතුඅනියානු ජන වර්ග -	84.7% ලිතුආනියානු 6.1% පෝල්ස් 4.9% රැසියානු 5.0% වෙනත් රාජ්‍ය - අර්ධ ජනාධිපති සමුහාණ්ඩුව ජනාධිපති - ඩැලියා ඉබොව්ස්කේට් අගමැති - අන්ඩ්‍රියස් කුබිලියස් නිදහස රැසියාව සිට - 1918 නිදහස ප්‍රකාශ කිරිම - 16 පෙබරවාරි 1918 පළමුවන සෝවියට් රැකියා නියුක්තිය - 15 ජුනි 1940 ජර්මානු කාසි රැකියා නියුක්තිය - ජුනි 1941 දෙවන සෝවියට් රැකියා නියුක්තිය - 1944 රාජ්‍යයට පැමිණීම - 01 මැයි 2004 වර්ග ප්‍රමාණය -	එකතුව	-	65 200 Km2 25 173 sq mi ජලය (%) – 1.35% ජනගහනය - 2009 තක්සේරැව - 3 341 966 (130) ඝනත්වය	-	53.5 / Km2 (120) 141.2 / sq mi GDP (PPP) – 2008 තක්සේරැව
ෆිඩෙල් කැස්ත්‍රෝ
ෆිඩෙල් ඇලෙක්සැන්ඩෝ කැස්ත්‍රෝ රුස් (අගෝස්තු 13, 1926 - නොවැම්බර් 25, 2016) යනු, 1959 සිට 1976 දක්වා කියුබාවේ අග්‍රාමාත්‍යවරයා වශයෙන්ද 1976 සිට 2008 දක්වා එහි ජනාධිපති ලෙසින්ද සේවය කල කියුබානු කොමියුනිස්ට් විප්ලවවාදියෙක් සහ දේශපාලනඥයෙකි.
සිංහ මිනිසා
මුල් කාලීනව සිංහ මිනිසා යන නමින්ද, පසුව සිංහ ගැහැනිය යන නමින්ද හඳුන්වනු ලැබු මේ සිංහ සිරසකින් යුතු මේ ප්‍රතිමාව ඇත් දළින් නිමවූවක් වන අතර ලොව පැරණිතම මුර්තියන්ගෙන් එකක් ලෙසද විශේෂයෙන් සත්ව රූපිත පැරණිතම මුර්තියක් ලෙසද සැලකේ. මෙය සත්ව රූපයකට මානුෂීය ලක්ෂණ කැටි කර විදහා දක්වන ප්‍රතිමාවක් මෙන්ම යම්දේවතා ආත්මයක් නිරුපනය කරන්නාක් ලෙසද අර්ථ දක්විය හැකිය.ප්‍රතිමාව සොයා ගනු ලැබු ස්ථරයේම තැන්පත්ව තිබු කාබන් අඩංගු ලෝහ අංග මත පදනම්ව සිදුකරනු ලැබු C-14 පරීක්ෂණ මගින් අනාවරණය වූ පරිදි මුර්තිය වසර 32000 ට පමණ පෙර නිමවන ලද්දක් වේ
මෙම ප්‍රතිමාවේ කොටස් කිහිපයක් 1939දී ජර්මනියේ 'ස්වාබියන් ඇල්බ්' යන ප්‍රදේශය වන ලොන්ටෙල්හි(දිගු නිම්නය ) වන ස්ටැඩල්- ඉම්-හොලස්ටීන් නම් ගුහාව තුළ තීබි සොයා ගැනුණි. දෙවන ලොක යුද්ධයේ ඇරඹුමත් සමග මේ පිළිබදව අවධානය ගිලිහි ගිය අතර නැවත අවධානය යොමු වුයේ වසර තිහකට පසුවය. ප්‍රතිමාව නැවත ස්ථාපනයෙදි හිසක් රහිත ප්‍රතිමාවක් නිමකරනු ලැබු අතර 1997 හා 1998 කාල වලදි සොයාගනු ලැබු කොටස් මගින් ප්‍රතිමාව සම්පුර්ණයෙන්ම ස්ථාපනය කරන ලදී.
ප්‍රතිමාව සෙ.මි. 29.6 (අඟල් 11.7)ක උසකින්ද, සෙ.මි.5.6ක පළලකින්ද, සෙ.මි.5-9 අතර ඝනකමකින්ද යුක්තවේ. එය ආදි කාලීන මැමත් කෙනෙකුගෙ දළ ඇසුරින් තද ගලකින් නිමවුනු පිහියක ආධාරයෙන් නෙලනු ලැබ ඇත. ප්‍රතිමාවේ වම් හස්තය තිරස් අතට සමාන්තරව විහිදුණු ඉලිප්පීම් 7 ක් දැක්වේ.
සටහන්
{|
බාජිරාඕ මස්තානි ලද ඇගයුම් ලැයිස්තුව
බාජිරාඕ මස්තානි යනු සංජේ ලීලා භන්සාලි විසින් අධ්‍යක්ෂණය සහ ස්වර නිර්මාණය කරන ලද 2015 ඉන්දියානු වීරකථා ඓතිහාසික ප්‍රේම වෘත්තාන්ත චිත්‍රපටයකි. මෙය භන්සාලි ප්‍රොඩක්ෂන්ස් සහ ඊරෝස් ඉන්ටර්නැෂනල් සම-නිෂ්පාදනයනි. චිත්‍රපටයේ ප්‍රධාන චරිත සැලකූ විට, රන්වීර් සිං විසින් Iවන බාජිරාඕ ලෙසත්, දීපිකා පඩුකෝන් මස්තානි ලෙසත් සහ ප්‍රියංකා චොප්රා කාෂිබායි ලෙස රංගනයේ යෙදෙති. තාන්වි අස්මි, ආදිත්‍ය පන්චෝලි, වෛභාව් තත්වාව්දි සහ මිලින්ද් සෝමන් මෙහි සහාය චරිත නිරූපණය කරති. ‍මෙහි තිර රචනය සිදුකරන ලද්දේ ප්‍රකාශ් ආර්. කපාඩියා විසිනි. මෙහි සිනෙමාරූපණය සුදීප් චැටර්ජී විසින් සිදුකරන ලදී. නාග්නාත් එස්. ඉනම්දාර්ගේ රාවු නම් මරාඨි නවකථාව ආශ්‍රයෙන් නිර්මිත මෙම චිත්‍රපටය මගින් මරාඨ පේශ්වා බාජිරාඕ සහ ඔහුගේ දෙවන බිසව වූ මස්තානිගේ කථාව නිරූපණය වේ.
inr 1250000000ක පිරිවැයක් දරා නිපදවූ මෙම චිත්‍රපටය 2015 දෙසැම්බර් 18 දින මුදාහැරුණේ යහපත් විචාරක ප්‍රතිචාර හිමි කරගනිමිනි. 2016 මැයි වන විට, බාජිරාඕ මස්තානි බොක්ස් ඔෆීස් අතින් inr 3600000000කට අධික ආදායමක් වාර්තා කොට තිබුණේ සර්වකාලීන ඉහළම ආදායම ලබන ඉන්දියානු චිත්‍රපට අතුරින් එකක් බවට පත්වෙමිනි. විවිධාකාර වූ ප්‍රවර්ගයන් ඔස්සේ සම්මාන සහ නිර්දේශ හිමි කරගත් මෙම චිත්‍රපටයෙහි භන්සාලිගේ අධ්‍යක්ෂණය සහ සංගීතය, චොප්රා සහ සිංගේ රංගනය, සිනෙමාරූපණය, කලා අධ්‍යක්ෂණය සහ වස්ත්‍ර නිර්මාණය පැසසුමට භාජනය විය.
63වන ජාතික චිත්‍රපට සම්මාන උළෙලේ දී, බාජිරාඕ මස්තානි සම්මාන හතක් හිමි කරගත්තේ ය. එහි දී හොඳම අධ්‍යක්ෂක සඳහා භන්සාලිටත්, හොඳම සහාය නිළිය ලෙස අස්මිත්, හොඳම සිනෙමාරූපණය සඳහා චැටර්ජී සහ හොඳම කලා අධ්‍යක්ෂණය යන සම්මාන හිමිකරගැනීමට හැකි විය. 61වන ෆිල්ම්ෆෙයාර් සම්මාන උළෙලේ දී වැඩිම නිර්දේශ ප්‍රමාණයක් එය හිමි කරගත්තේ නිර්දේශ දාහතරක් ලබා ගනිමිනි. එම සම්මාන උළෙලේ දී බාජිරාඕ මස්තානි සම්මාන නවයක් හිමි කරගත්තේ අනෙක් කිසිදු චිත්‍රපටයක් නොලද ආකාරයෙනි. එහිදී භන්සාලිට හොඳම චිත්‍රපටය, හොඳම අධ්‍යක්ෂක සම්මානත්, හොඳම නළුවා සඳහා සිංටත්, හොඳම සහාය නිළිය ලෙස චොප්රාටත් සම්මාන හිමි විය. 2015 ප්‍රොඩියුසර්ස් ගිල්ඩ් චිත්‍රපට සම්මාන උළෙලේ දී මෙම චිත්‍රපටය හොඳම චිත්‍රපටය, චොප්රා සහ පඩුකෝන් යන දෙදෙනාටම හිමිවූ ප්‍රධාන චරිතයක හොඳම නිළිය ඇතුළු නිර්දේශ දහතුනක් හිමිකරගත්තේ ය. මෙහි දී චිත්‍රපටය සම්මාන නවයක් දිනාගත් අතර මේ අතරට, භන්සාලිට හිමිවූ හොඳම අධ්‍යක්ෂක, සිංට හිමිවූ හොඳම නළුවා සහ අස්මි ලද හොඳම සහාය නිළිය යන සම්මාන අයත් වේ. 22වන ස්ක්‍රීන් සම්මාන උළෙලේ දී හොඳම චිත්‍රපටය සහ හොඳම අධ්‍යක්ෂක ඇතුළු නිර්දේශ දහතුනක් හිමි කරගැනීමට බාජිරාඕ මස්තානි සමත් විය. එහි දී සම්මාන හතක් හිමි විය. මෙහි දී හිමිවූ සම්මාන අතර සිං ලද හොඳම නළුවා සහ අස්මි ලද හොඳම සහාය නිළිය යන සම්මාන වැදගත් වේ. එසේම 17වන අයිෆා සම්මාන උළෙලේ දී මෙම චිත්‍රපටය භන්සාලි ලද හොඳම අධ්‍යක්ෂක සම්මානය, සිං ලද හොඳම නළුවා සම්මානය සහ චොප්රා ලද හොඳම සහාය නිළිය ඇතුළු සම්මාන දහතුනක් (නිර්දේශ දාහතක් අතරින්) හිමි කරගත්තේ ය.
ශ්‍රී ලංකා භික්ෂු විශ්වවිද්‍යාලය
1969 වර්ෂයේ බුද්ධශ‍්‍රාවක ධර්ම පීඨය නමින් ආරම්භවූ මෙම උත්තුංග අධ්‍යාපන ආයතනය 1996 වර්ෂයේ සිට බුද්ධශ‍්‍රාවක භික්‍ෂු විශ්වවිද්‍යාලය නමින් ද 2012 වර්ෂයේ සිට ශී‍්‍ර ලංකා භික්‍ෂු විශ්වවිද්‍යාලය නමින්ද පවතියි. එහෙත් ආරම්භයේදී පැවති පනතේ අරමුණු එසේම පවතියි. පරිපාලන ව්‍යුහයේ දී උත්තරීතර සභාව, පාලක සභාව, සනාතන සභාව සහ අධ්‍යයන කටයුතු මෙහෙයවන පීඨ මණ්ඩල ප‍්‍රධාන වශයෙන් පෙනෙයි. සිසුන්ගේ දැනුම් ක්‍ෂෙත‍්‍රය සපුරාලන සුවිසල් පුස්තකාලය ශිෂ්‍ය ඥානය මැන බලන විභාග අංශය, සරසවි හදවත ශක්තිමත් කරන ඉතා වැදගත් අංශයන් ය.
විෂයයන් සහ පාඨමාලා
Degree Programmes
පන්ති පවත්වන ස්ථානයන්
අනුරාධපුර දිස්ත්‍රික්කය, ශ්‍රී ලංකාව
ශ‍්‍රී ලංකා භික්ෂු විශ්වවිද්‍යාලය, ශී‍්‍ර ලංකා භික්ෂු විශ්වවිද්‍යාල මාවත, පුත්තලම් පාර, අනුරාධපුර
පහත සඳහන් පන්ති පවත්වනු ලබයි
පහත සඳහන් භාෂා වලින් පන්ති පවත්වනු ලබයි
ලක්ස්සම්බර්ග් ආදිපාද වසම
ලක්ස්සම්බර්ග් ආදිපාද වසම
මං තීරුව - දකුණ අන්තර්ජාල TLD – lu3 දුරකථන සංකේත - 352
ලක්ස්සම්බර්ග් ආදිපාද වසම බටහිර යුරෝපයේ පිහිටි රටකි. එහි මායිම් බෙල්ජියම, ප්‍රංශය සහ ජර්මනිය අතර වේ. එහි ජනගහනය මිලියන භාගයක් පමණ වන අතර වර්ග කි. මී. 2586 (වර්ග සැතපුම් 999) පමණ වේ. එහි නියෝජ්‍ය පාර්ලිමේන්තු ප්‍රජාතන්ත්‍රවාදයන් හා ව්‍යවස්ථාදායක ‍රාජාණ්ඩුවක් පවතී. එය පාලනය කර ඇත්තේ ආදිපාද වරයෙකි. එය ලෝකයේ පවතින එකම රාජකීය ආදිපාද වසමයි. එහි සංවර්ධිත ආර්ථිකයක් හා ලෝකයේ ඉහළම ඒක පුද්ගල දළ ගෘහස්ථ නිෂ්පාදනය පවතී. මෙය ඉතිහාසයේ රෝමානු යුගයේ බලකොටුවක් සේ පැවතුන අතර මුල් මධ්‍ය යුගයේ ප්‍රංශ මාලිගාවක් සේ පැවතුණි. එය ස්පාඤ්ඤ මාවතේ පැවති ආරක්ෂක මුර කුටියක් වන අතර ස්පාඤ්ඤ යුරෝපයේ බලය නතු කරගෙන සිටි අතර 16 හා 17 ශතවර්ෂවල බටහිර අර්ධ ගෝලයට හා ඔබ්බට බලපැමක් ඇති කළේය. ලක්සම්බ්ග් යුරෝපානු සංගමය, නේටෝ OECD එක්සත් ජාතීන්ගේ සංගමය බෙනිලන්ස් සහ බටහිර විශාලතම නගරය වන අතර යුරෝපානු සංගමයේ සංස්ථා හා ඒජන්සි පිහිටා ඇත. ‍එය පිහිටා ඇත්‍ෙත් ‍ රෝමානු යුරෝපයේ නව ජර්මන් යු‍රෝපයේ සංස්කෘතිකමය බෙදීම තුලය. ලක්සම්බර්ග් භාෂා 3 ක් භාවිතා කරන රටකි. ජර්මන්, ප්‍රංශ හා ලක්සම්බර්ග නිල භාෂාවන් වේ. ලෞකික රාජ්‍යයක් වන නමුත් එය ‍ෙරා්මානු කතෝලික රාජ්‍යයක් ලෙස තිබී ඇත.
ලක්ස්සම්බර්ග් ආදිපාද වසම පින්තුරය - කොඩිය ආදර්ශ පාඨ්‍ය - ගීය ජාතික ගීය අගනුවර සහ විශාලම නගරය - ලක්සම්බර්ග් - 490 36' N 60 7' E රාජ්‍ය භාෂා - ජර්මානු, ප්‍රංශ, ලක්සම්බර්ගියානු රාජ්‍යය - පාර්ලිමේන්තු ප්‍රජාතන්ත්‍රවාදය සහ ව්‍යවස්ථාදායක ආදිපාද වසම මහා ආදිපාදවරයා - මහා ආදිපාද හෙන්රි අගමැති - ජීන් ක්ලෝව්ඩ් ජන්කර් නිදහස - ප්‍රංශ අධිරාජ්‍යය සිට - 9 ජුලි 1815 පළමු ලන්ඩන් ගිවිසුම - 19 අප්‍රෙල් 1839 දෙවන ලන්ඩන් ගිවිසුම - 11 මැයි 1867 පෞද්ගලික ඒකාබද්ධතාවයේ අවසානය - 23 නොවැම්බර් 1890 EU රාජ්‍යයට පැමිණිම - 25 මාර්තු 1957
වර්ග ප්‍රමාණය -	එකතුව	-	2.586 Km2 (108) 998.6 sq mi ජලය (%) – නොසැලකේ ජනගහනය - 2010 තක්සේරැව - 502 202 2001 ජන සංඛ්‍යාංකය - 439 539 ඝනත්වය	-	194.1 / Km2 501.3 / sq mi GDP (PPP) – 2008 තක්සේරැව එකතුව - $ 40.091 බිලියන සාමාන්‍ය - $ 82 440 GDP (සාමාන්‍ය) - 2008 තක්සේරැව එකතුව - $ 54.973 බිලියන සාමාන්‍ය - $ 113 044 HDI (2007) – 0.960 (ඉතා ඉහළ) මුදල් - යුරෝ (E) (EVR) කාල මණ්ඩලය - CET (UTC + 1) ශ්‍රීෂ්ම සෘතුව (DST) – CEST (UTC + 2)
සැක්‍රිෆයිස් (2010 චිත්‍රපටය)
සැක්‍රිෆයිස් යනුවෙන් හැඳින්වෙන්නේ 2010දී ප්‍රදර්ශනය ඇරඹි චීන ඓතිහාසික නාට්‍යමය චිතපටයකි. චෙන් කායිජ් විසින් අධ්‍යක්ෂණය කරන ලද මෙහි ප්‍රධාන චරිත නිරූපණය කරන්නේ ගේ යූ, වං ෂුඒකි, හුවාං ෂියාඕමිං, ෆැන් බිංබිං සහ වින්සන්ට් ෂාඕ විසිනි. මේ සඳහා පාදක කොටගෙන ඇත්තේ ජි ජුන්ෂියාංගේ යුවාන් රාජවංශ සමයේ නාට්‍යයක් වූ ෂාඕහි අනාථයා නැමැති නිර්මාණයයි‍. මෙය එක්සත් ජනපදය තුළ බෙදාහරින ලද්දේ සැමුවෙල් ගෝල්ඩ්වින් ෆිල්ම්ස් ආයතනය මගිනි.
කථා පුවත
මෙම කථාව සඳහා පසුබිම් වී ඇත්තේ පුරාතන චීනයේ වසන්ත සහ සරත් යුගයේ ෂෞ රාජවංශයේ ආදිපාද රාජ්‍යයක් වූ ජින් රාජ්‍යයයි. ජින් රාජ්‍යයේ අමාත්‍යවරයා වන ෂාඕ දුන් සහ ඔහුගේ පුත් ෂාඕ ෂුවෝ සෙන්පතියා හට ටුවෑන් ගු සෙන්පතියා සමග ආරවුලක් ඇති වේ. ටුවෑන් ගු රහසේම ජින් ආදිපාදවයරා ඝාතනය කොට එහි වරද ෂාඕ පවුල වෙත පවරා, මුළු ෂාඕ පවුලම ඝාතනය කරවයි. ෂාඕ පවුලෙන් දිවි ගලවා ගන්නේ ෂාඕ ෂුවෝගේ ළදරු පුත් ෂාඕ වු පමණකි. ෂාඕ වුගේ මව වූ ෂුවාං ආර්යාව ආදිපාදවරයාගේ වැඩිමහල් සොයුරියයි. ෂුවාං ආර්යාව ටුවෑන් ගුගේ සහායකයා වූ හන් ජුඒ හට දරුවා බේරාගන්නා ලෙස පවසයි. අනතුරුව ඇය සියදිවි හානි කරගැනීමට පෙර වෙදැදුරකු වූ චෙං යිං හට දරුවාව ෂාඕ පවුලේ මිතුරකු වූ ගොංසුන් චුජියු වෙත භාරදෙන ලෙස පවසයි. කුඩා දරුවා පලාගොස් ඇති බව වටහා ගන්නා ටුවෑන් ගු කෝපයෙන් යුතුව හන් ජුඒ ගේ මුහුණට කඩුවෙන් හානි කරයි. අනතුරුව ටුවෑන් ගු නගරයේ දොරටු වසා නගරයේ අළුත උපන් ළදරුවන් සියල්ල රැස් කරවයි. මෙම සැලසුම ෂාඕ ළදරුවා හඳුනාගැනීම සඳහා විය. මෙහි දී ෂාඕ ළදරුවාව සඟවා ගෙන සිටි තැනැත්තා දරුවාව ඔහුට භාර නොදෙන බව ඔහු දැන සිටියේ ය. ඒ අනුව නගරයේ ඉතිරි වන ළදරුවා ෂාඕ ළදරුවා ලෙස වෙන් කරගැනීම ඔහුගේ අරමුණ විය.
චෙං යිං විසින් ෂාඕ වු ළදරුවා නිවසට රැගෙන එයි. නමුත් ඔහුගේ බිරිඳ දරුවාව සෙබලුන්ට භාර කරයි. අනතුරුව චෙං යිං, ‍ගොංසුන් චුජියු හට ඔහුගේ බිරිඳ සහ සැබෑ දරුවා (ෂාඕ වු ලෙස වෙස්වලාගත්) නගරයෙන් පිටතට රැගෙන යන මෙන් පවසයි. නගරය තුළ ටුවෑන් ගු ගෙන් ෂාඕ වු ළදරුවා නැවත ලබා ගැනීමට ඔහු කල්පනා කරයි. මේ අතර ටුවෑන් ගු චෙං යිං සැක කටයුතු පුද්ගලයකු බව සොයා ගනියි. නමුත් ගොංසුන් චුජියු විසින් ෂාඕ ළදරුවා නගරයෙන් පිටතට රැගෙන ගිය බවට චෙං මුසාවක් පවසයි. අනතුරුව ගොංසුන් චුජියුගේ නිවස වෙත හමුදා මෙහෙයවන ටුවෑන් ගු එහිදී චෙං යිංගේ බිරිඳ සහ පුත්‍රයාව සොයා ගනියි. නමුත් චෙං යිං‍ගේ පුත්‍රයා ෂාඕ ළදරුවා යැයි වරදවා වටහාගන්නා ටුවෑන් ගු විසින් දරුවා, ගොංසුන් චුජියු සහ චෙංගේ බිරිඳව මරා දමයි.
එක් දිනෙක, ෂාඕ වුව පසුගිය වසර 15 පුරා හදාවඩා ගත් ටුවෑන් ගු යනු වෙන කිසිවකුවත් නොව ඔහුගේ දෙමව්පියන්ගේ මිනීමරුවා බව චෙං යිං, ෂාඕ වු හට හෙළි කරයි. ෂාඕ ‍වු මෙම සත්‍යය පිළිගන්නට සූදානම් නැත. නමුත් චෙං යිං ඔහුගේම පුත්‍රයාව බිලි දී ෂාඕව බේරාගත් අයුරු හන් ජුඒ විසින් හෙළි කිරීමත් සමග, ෂාඕ වු සිය අදහස වෙනස් කරගනියි. ෂාඕ වු සහ චෙං යිං අවසානයේ ටුවෑන් ගුට එරෙහි වෙති. ෂාඕ ගේ පෙනුව ෂාඕ ෂුවෝට බෙහෙවින් සමාන ස්වරූපයක් ගෙන තිබූ හෙයින්, ටුවෑන් ගු ඔහුගේ අනන්‍යතාවය වටහා ගෙන තිබිණි. ෂාඕ වු සම ටුවෑන් ගු අසිපත් ගෙන සටනක නිරත වුවද, එය ටුවෑන් ගුට තරගයක් නොවී ය. මෙම භයානක අවස්ථාවේ ෂාඕ වු හට, ටුවෑන් ගුව පිහියෙන් ඇණ මරණයට පත් කිරීමට අවස්ථාවක් ලබා දීම පිණිස චෙං යිං සිය දිවිය පූජා කරයි. චිත්‍රපටය අවසන් වන්නේ මිය යන චෙං යිං නැවත සිය පවුල සමග එක්වනු සිහිනයෙන් දිස්වීමත් සමගයි.
පෘතුගීසි සොයාගැනුම්
thumb|right|500px| 1502 වසරෙහිදී නිර්නාමික සිතියම් විද්‍යාඥයෙක් විසින් තැනුනු [[කැන්ටිනෝ තලගෝලය වෙතින් පිළිබිඹු වන්නේ පසළොස්වන සියවසෙහි අග භාගයේදී සිදුවූ ඔවුන්ගේ මහා දේශ ගවේෂණයන් වලින් අනතුරුව යුරෝපීයානුවන් විසින් ලෝකය වටහාගෙන තිබුණු ආකාරය වෙයි.]]
පෘතුගීසි සොයාගැනුම් (පෘතුගීසි: ඩිස්කෝබ්‍රිමේන්තුස් පෘතුගීසිස්) යනු, 15වන සහ 16වන සියවස් තුලදී ඔවුන්ගේ තීව්‍ර සාමුද්‍රීය ගවේෂණයන්හී ප්‍රතිඵලයක් ලෙසින් පෘතුගීසීන් විසින් සොයාගැනුනු අනේක දේශභූමි සහ සාමුද්‍රීය මං පෙත් වෙයි. සොයාගැනුම් යුගය ලෙසින් පසුව හැඳින්වුනු කාල සීමාවෙහිදී, යුරෝපියානු පාරසමුද්‍රික දේශගවේෂණයෙහි පෙරමුණ ගෙන සිටි පෘතුගීසි නාවිකයෝ, අප්‍රිකාවේ, කැනඩාවේ, ආසියාවෙහි සහ බ්‍රසීලයෙහි මුහුදුබඩ ප්‍රදේශ සොයාගනිමින් ඒවා සිතියම් ගත කළහ. යාත්‍රික හෙන්රි කුමරුවාගේ අනුග්‍රාහකත්වය මත 1419 වසරෙහිදී බටහිර අප්‍රිකාවේ වෙරළ තීරය ඔස්සේ ඇරඹුනු ක්‍රමානුකූල දේශගවේෂණ තුලදී, බර්තලමුවේ දියෙස් විසින් සුබ ආරංචියේ තුඩුව වෙත ලඟාවී 1488 වසරෙහිදී ඉන්දියානු සාගරයට ඇතුළු විය. වසර දහයකට පසුව, අප්‍රිකාව වටා ඉන්දියාව වෙත පළමු නැව් කණ්ඩායමට පෙරමුණ සැපයූ වස්කෝ ද ගාමා, කල්කතාව වෙත ලඟාවෙමින් පෘතුගාලයේ සිට ඉන්දියාව දක්වා සාමුද්‍රික මං පෙතක් ඇරඹීය. බ්‍රසීලය වෙත ලඟාවූ සැණින්, අග්නිදිග ආසියාව වෙතට යොමුවූ දේශ ගවේෂණ තුලින්, 1542 වසරෙහිදී ජපානය වෙත ලඟා විය.
සම්භවයන්
thumb|right|180px| 1498 මැයි 20 දිනදී [[වස්කෝ ද ගාමා කැලිකට් වෙත ගොඩබැසීම.]] අල්ෆෝන්සෝ හික්ස් යටතේ රේකොන්කීස්තා යුද්ධ මෙහෙයුම් තුලින් එහි භූමි ප්‍රදේශය දෙගුණ කර ගනිමින් 1139 වසරෙහිදී   ලෙයෝන් වෙතින් නිදහස ලැබුමට පෘතුගාල රාජධානිය සමත් විය.
අත්ලාන්තික් ගවේෂණය (1415–1488)
thumb|left|150px|පෘතුගීසි සාමුද්‍රිය ගවේෂණය පිටුපස සිටි ප්‍රාජනන බලවේගය ලෙසින් සාමාන්‍යයෙන් සැලකෙන්නේ [[යාත්‍රික හෙන්රි කුමරුවාය.]]
ප්‍රවර්ගය:පෘතුගාල රාජධානිය ප්‍රවර්ගය:යටත්විජිත කේරලය  ප්‍රවර්ගය:පෘතුගාලයෙහි සාමුද්‍රික ඉතිහාසය පෘතුගීසි සොයාගැනීම් ප්‍රවර්ගය:නිමැවුම් හෝ සොයාගැනීම් ලැයිස්තුව
2019 ඉන්දු–පාකිස්තානු අවුල
2019 ඉන්දු–පාකිස්තානු අවුල යනු මතභේදකාරී කාශ්මීර ප්‍රදේශයෙහි සහ එහි අසල්වැසි පළාත් තුල දැනට සිදුවෙමින් පවතින හමුදාමය අර්බුදයකි. ජම්මු සහ කාශ්මීරය වෙතින් පැමිණි සටන්කාමියෙකු විසින් සිදුකල මරාගෙන මැරෙන බෝම්බ පිපිරවීමකින්, 2019 පෙබරවාරි 14 දිනදී, ඉන්දියානු මධ්‍යම උප-සේවා පොලිස් බලකායෙහි සාමාජීකයන් 40 දෙනෙකු මිය යෑමෙහි සිද්ධිය මත මූලික වශයෙන් පදනම්ව මෙම අවුල ඇරඹී ඇත. පකිස්තානයෙහි-පදනම්ව සිටින ජයීෂ්-ඊ-මොහම්මද් නමැති සටන්කාමී සංවිධානය විසින් මෙම ප්‍රහාරයෙහි වගකීම භාරගන්නා ලදි. පකිස්තානු රජය විසින් ප්‍රහාරය හෙලා දුටු අතර, එය හා කිසිදු සම්බන්ධයක් නොමැති බව ප්‍රකාශ කලේය.
මෙයට ප්‍රතිචාරයක් වශයෙන්, ඉන්දියානු ගුවන් හමුදාව විසින් පෙබරවාරි 26 දිනදී කාශ්මීරයෙහි පාලන රේඛාව (එල්ඕසී) ඔබ්බෙහි ගුවන් ප්‍රහාර එල්ල කරන ලද අතර, 1971 ඉන්දු-පාකිස්තානු යුද්ධයට අනතුරුව සිදුවූ පළමුවන එවන් ගුවන් ප්‍රහාර විය. ඉන්දියානු රජය ප්‍රකාශ කලේ එය විසින්  ත්‍රස්තවාදී පුහුණු කඳවුරක් ඉලක්ක කොට ප්‍රහාර සිදු කල බවත් එය විසින් සටන්කාමීන් කිහිප දෙනෙකු මරා දැමුණු බවත්ය. ඉලක්ක ගත ප්‍රදේශයෙහි දේශිය නිවැසියන් විසින් සහ පකිස්තානු හමුදාවන් විසින් මෙම හිමිකම් පෑම ප්‍රතික්ෂේප කල අතර, එය විසින් කියාපෑවේ ආපාතිකයන් කිසිවෙක් නොමැති අතර යටිතල ව්‍යුහයන් වෙතට කිසිදු හානියක් සිදු නොවූ බවයි.
පෙබරවාරි 26 සහ 27 දින වලදී, ඉන්දියාව සහ පකිස්තානය විසින් එල්ඕසී හරහා වෙඩි හුවමාරු කර ගත්හ. සුළු සටන් වලදී ඉන්දියානු සොල්දාදුවන් දහ දෙනෙකු තුවාල ලදහ. ෂෙල් වෙඩි ප්‍රහාර වලින් පාකිස්තානු සිවිල් වැසියන් සතර දෙනෙකු මිය ගියහ.
පෙබරවාරි 27 දිනදී, පාකිස්තානය විසින් ඉන්දියානු-පරිපාලනය යටතේ පවතින කාශ්මීරය තුල ගුවන් ප්‍රහාර එල්ල කල අතර කිසිදු ආපාතිකයන් ‌හෝ හානියක් හෝ එයින් සිදු නොවීය. පාකිස්තානය කියා සිටියේ පාකිස්තානු ගුවන් අවකාශය තුලදී ඉන්දියානු ජෙට් යානා දෙකක් බිම හෙලූ අතර ගුවන් නියමුවන් දෙදෙනෙකු අත් අඩංගුවට ගත් බවයි. ඉන්දියාව පැවසුවේ මිග්-21 යානා එකක් පමණක් අහිමි වූ බවත් එහි නියමුවා වහා නිදහස් කල යුතු බවත්ය. පාකිස්තානු ඒෆ්-16 යානාවක් බිම හෙලූ බවට ඉන්දියාව විසින් හිමිකම් පෑ නමුදු, පාකිස්තානය විසින් එය නිෂ්ප්‍රභා කෙරිණි. එක් ඉන්දියානු නියමුවෙක්, අභිනන්දන් වර්තනාන්, පමණක් අත්අඩංගුවෙහි පසුවන බව පාකිස්තානය විසින් පසුව පැහැදිලි කර සිටි අතර, පසුව එනම් මාර්තු 1 දිනදී ඔහු නිදහස් කෙරිණි.
එන්ඩස්කෝපය
එන්ඩස්කෝපය යනු වෛද්‍ය විද්‍යාවේ දී සිරුර ඇතුළ බැලීමට යොදාගන්නා උපකරණයකි.
1977 සිංහල චිත්‍රපට ලැයිස්තුව
1977 වර්ෂයේ තිරගත වූ සිංහල චිත්‍රපට ලැයිස්තව පහත දැක්වේ.
අම්බලන්ගොඩ ධර්මාශෝක විද්‍යාලයේ සියවස තැපැල් මුද්දරය
=මුද්දර නිවේදන අංකය 816=
thumb thumb
අම්බලන්ගොඩ ධර්මාශෝක විද්‍යාලයේ සියවස සැපිරීම නිමිත්තෙන් රුපියල් 5.00 ක වටිනාකමින් යුත් නව තැපල් මුද්දරයක් තැපැල් දෙපාර්තුමේන්තුවේ මුද්දර කාර්යාංශය විසින් 2013 මැයි මස 04 වැනි දින නිකුත් කරනු ලැබේ.
1913 මුල් කාර්තුවේ දිනෙක අම්බලන්ගොඩ ප්‍රදේශවාසී බොදු දරුවන් සදහා නව ඉංග්‍රිසි පාසලක් නගරයේ දුම්රියපොළ මංසන්දිය අසල නිවසක සිසුන් 15 දෙනෙකුගෙන් ආරම්භ කරන ලදුව ධර්මාශෝක විද්‍යාලය නැතහොත් ධර්මාශෝක කොලීජිය යනුවෙන් නම් කෙරිනි. එවකට රාජ්‍ය සේවයේ ඉසිඹු ලබා සිටි ලංකාවේ මුල්ම සිංහල උපාධිධාරීන් අතුරින් අයෙකුවූ සන්තියාගු තෝමස් ද සිල්වා ශ්‍රීමතානෝ මෙම විද්‍යාලයේ ආදි කර්තෘ ලෙස සලකනු ලබයි.
මෙම විද්‍යාලය 1913 මැයි මසදී වර්තමානයේ ධර්මාශෝක විද්‍යාලය පිහිටි පියසට ගෙන එනු ලැබූ අතර, එවකට අම්බලන්ගොඩ සුගත ශාසනෝදය සමිතිය විසින් පවත්වාගෙන යනු ලැබූ බුඩිස්ට් ඉංග්ෂ් හයි ස්කූල් සමග 1914 පෙබරවාරි 02 දින ඒකාබද්ධ කරන ලදී.
ස්වකීය ශ්‍රමය, කාලය දැනුම හා ධනය නොමසුරුව පරිත්‍යාග කරමින් මෙම විද්‍යාලය ගොඩ නැගූ එස්. තෝමස් ද සිල්වා මැතිතුමා 1913 සිට 1919 දක්වා මෙහි පළමු විදුහල්පතිවරයා ලෙස ද 1913 සිට 1929 දක්වා එතුමාගේ අභාවය වන තෙක් විද්‍යාලයේ කළමනාකරු ලෙසද ක්‍රියාකර තිබේ. ආදි කර්තෘතුමන්ගේ අභාවයෙන් පසුව සුගත ශාසනෝදය සමිතිය විසින් ඩබ්. ජේ. ද සිල්වා මහතා (1929-1932) ජේ. පී. එස්. ද සිල්වා මහතා (1932-1936) පී. ද එස්. කුලරත්න මහතා (1936-1948) දොස්තර එම්. එච්. සද්ධාසේන මහතා (1948-1954) එල්. සී. ද සිල්වා මහතා (1954-1960) යන කළමනාකරුවන් යටතේ ධර්මාශෝක විද්‍යාලය පාලනය වී ඇත. 1960 දෙසැම්බර් 01 දින සුගත ශාසනෝදය සමිතිය විසින් සිය කැමැත්තෙන්ම ධර්මාශෝක විද්‍යාලය රජයට පවරා දෙන ලදී.
ධර්මාශෝක විද්‍යාලයේ සියවස වනතෙක් විදුහල්පතිවරුන් 29 දෙනෙකු මෙහෙයවනු ලැබ තිබේ. එස්. තෝමස් ද සිල්වා මහතා (1913-1917) අබේසීල ගිනිගේ මහතා (1917-1921) ජේ. ආර්. නැතනියල්ස් මහතා (1921-1923) ජී. එම්. ද සිල්වා මහතා (1923-1927) ඊ. ඒ. විජේසූරිය මහතා (1928-1933) එෆ්. ආර්. ජයසූරිය මහතා (1934-1938) ඩී. ටී. විජේරත්න මහතා (1938-1947 සහ 1953-1961) පී. ද එස්. ජසෙන්තුලියන මහතා (1947-1957) කේ. කේ. වී. එස්. ද සිල්වා මහතා (1962-1967) එම්. ඩී. විමලසූරිය මහතා (1967-1975) ඊ. එන්. ප්‍රනාන්දු මහතා (1975-1980) පී. ඩබ්. විල්ෆ්‍රඩ් ද සිල්වා මහතා (1980-1981) බී. එච්. එච්. විමලදාස මහතා (1982-1984) එච්. එස්. එන්. කේ. ප්‍රනාන්දු මහතා (1984-1986) ජී. ඒ. අයි. ද සිල්වා මහතා (1987-1998) එම්. ප්‍රේමසීල ද සිල්වා මහතා (1999-2001) ඩී. එම්. ජී. අනුර ජයලත් මහතා (2002-2004) කේ. එම්. ජී. බී. ජයසූරිය මහතා (2004-2006) එස්. ජේ. පී. විජේසිංහ මහතා (2007-2011) එම්. ජී. ඕ. පී. පණ්ඩිතරත්න මහතා (2011 සිට සියවස තෙක්) යන මෙම විදුහල්පතිවරුඅධ්‍යාපන, පරිපාලන හා කළමනාකරණ ක්ෂේත්‍රයන්හි විශිෂ්ට කුසලතා දැක්වූවෝ වෙති. විදුහල් ගීතය නිර්මාණය කරන ලද්දේ ජාතික ගීයේ නිර්මාතෘ වාග්ගේයකාර ආනන්ද සමරකෝන් ශූරීන් විසිනි.
ධර්මාශෝක විද්‍යාලය සමස්ත ශ්‍රී ලංකා වාසී දරුවන්ටම විවර වූ මහා සරසවියක් බදු අධ්‍යාපන කේන්ද්‍රස්ථානයක් වන අතර එය හුදු විෂයධාරගත අධ්‍යාපනයට පමණක් සීමානොවී ක්‍රීඩා හා කලා ක්‍රියාකාරකම් මගින්ද ජයකෙහෙලි නංවමින් පිරිපුන් පුරවැසි පරපුරක් ජාතියට දායාද කරනු ලබන විශිෂ්ට ශාස්ත්‍රාලයක් ද වේ.
නිකුත් කරන දිනය - 2014 මැයි මස 04 වැනි දින. වටිනාකම - රුපියල් 5.00. සැලසුම්කරු - පී. ඉසුරු චතුරංග. ප්‍රමාණය - මි. මී. 41 x මි. මී. 30. හැඩය - තිරස්. මුද්‍රණ ක්‍රමය - ඕෆ්සෙට් ලිතෝග්‍රැෆි. පත් සැකැස්ම - පත්‍රිකාවක මුද්දර 100 බැගින්. සිදුරු ප්‍රමාණය - 14 x 13 3/4. මුද්‍රණකරුවෝ - රජයේ මුද්‍රණ දෙපාර්තුමේන්තුව, ශ්‍රී ලංකාව. වර්ණ ( පාවිච්චි කළ ) - හතරයි. කඩදාසි වර්ගය - 102 ජී. එස්. එම්. ආරක්ෂිත මුද්දර මුද්‍රණ කඩදාසි. මැලියම් - පීවීඒ. මුද්‍රණය කළ ප්‍රමාණය - 500,000. අලෙවි කරන අවසන් දිනය - 2014.05.03.
සමාජ ජාල වෙබ් අඩවි පෞද්ගලිකත්ව ගැටලු
ඉතිහාසය
පසු ගිය වකවානුවේ සිදු වු සමාජ ජාලවල වර්ධනයට පෙර තිබු සමාජ ජාල තාක්ෂණික ආකෘති වුයේ අන්තර්ජාලයේ බහුක්‍රිඩක ක්‍රීඩා,බ්ලොග් අඩවි,පුවත් සමාගම්,ඉලෙක්ට්‍රොනික තැපැල් ලැයිස්තු සහ පෙම් හමුවීම් සේවා ඇතුළු දේ වේ.මේ සියළු දේ නවීන අඩවි වලට ප්‍රධාන රුකුලක් නිර්මාණය කල අතර මෙම පැරණි අනුවාද වලට පවා ආරම්භයේ දී පෞව්ද්ගලිකත්වය ගැටළුවක් විය.1996 යේ ,නිව් යෝර්ක් නගරයේ තරුණ කාන්තාවක් අන්තර්ජාලයෙන් හඳුනා ගත්තකු සමග තම පළමු පෙම් හමුවෙහි යෙදී සිටි අතර,ඇයගේ පෙම්වතා අන්තර්ජාලයෙන් ඔවුන් සාකච්චා කල ලිංගික මන:කලපිතයන් අත්හදා බැලීමට උත්සහ කිරීමෙන් පසුව ඇය ලිංගික අතවර සඳහා නඩු දැමීය. මෙය අන්තර්ජාල පෞව්ද්ගලිකවය සම්බන්ධයෙන් තවදුරටත් පැමිණිය හැකි ගැටළු සඳහා එක මුලික උදාහරණයක් පමණක් වේ.
Cyberstalking සහ ස්ථානය අනාවරණය
මුහුනුපොත වැනි අඩවි වල නිර්මාණයත් සමග,බොහෝ දෙනා තම පෞව්ද්ගලික තොරතුරු අන්තර්ජාලය හරහා හෙළිදරව් කරති.තම පෞව්ද්ගලික සැකසුම් වෙනස් කළහැකි බව සහ එසේ වෙනස් නොකළ හොත් ,ඔවුන්ගේ තොරතුරු මහජනයාට විවුර්ත බව බොහෝ පරිශීලකයින් නොදනිති. මුහුනුපොත සහ ට්විටර් වැනි අඩවි වල ජනප්‍රියභාවය වර්ධනය වුයේ ස්ථාන පිළිබඳව තත්ත්ව යාවත්කාලීන කිරීම වැනි පෞව්ද්ගලික තොරතුරැ ප්‍රචාරය කිරීම මගිනි.සමහර යොදා ගැනීම් සයිබර්කතා වලින් සීමා වේ. මෙමගින් අන්තර්ජාල පෞවුද්ගලිකත්වයේ භූමිකාව ,ආරක්ෂාවෙහි අතිච්චාදනය ලෙස ප්‍රතිනිර්වචනය කරනු ලැබේ.
මුහුනුපොත් "ස්ථාන(places)" යනු පරිශීලක ස්ථාන තොරතුරු ජාල සමජය තුල ප්‍රසිද්ධියට පත් කරන සේවාවකි.සිල්ලර වෙලන්දසැල්, පහසු වෙළඳසැල් සහ අවන්හල් ඇතුළු විවිධ ස්ථාන සෝදිසි කිරීමට පරිශීලකනයින්ට ඉඩ ලැබී තිබේ.තවදුරටත්,තම පෞවුද්ගලික තොරතුරු අන්තර්ජාලය වෙත අනාවරණය කරමින් ස්වකීය "ස්ථානය" නිර්මාණය කරගැනීමේ හැකියාව පරිශීලකයින්ට ලැබී ඇත.මෙම සහන ලුහුබැදීමේ ආකෘතිය ස්වයංක්‍රීය වන අතර, අතින් ක්‍රියා විරහිත කල යුතු වේ.පරිශීලකයාගේ පෞවුද්ගලිකත්වය සුරක්ෂිත කිරීම සඳහා විවිධ සැකසුම් ක්‍රියා විරහිත කිරීමට සහ හැසිරවීමට සිදු වේ. epic.org ට අනුව මුහුනුපොත් පරිශීලකයින් සඳහා නිර්දේශ ව දේ වන්නේ (1) බාධා කරන්න "මා සිටින ස්ථාන දැකීමට මිතුරන්ට ඇති හැකියාව" (2) රිසිකරණය කරන්න "මා සිටින ස්ථාන," (3) බාධා කරන්න "දැන් මෙහි සිටින පිරිස," සහ (4) ඊලගට "මා නැරඹු ස්ථාන.".[5] තවදුරටත්,අන්තර්ජාල සමුහයේ වෙළඳ ප්‍රචාරණය ඉලක්ක කිරීමට භාවිතා කල ,මුහුනුපොතෙහි "අසාධාරණය සහ රැවටීම" යන වෙළඳ ප්‍රතිපත්ති සම්බන්ධව, සාමුහික වෙළඳ කොමිසම වෙත පැමිණිලි දෙකක් ලැබිණි. "ස්ථාන" පරිශීලක පිහිවීම් තොරතුරු ලුහුබැඳ මුලිකවම වෙළඳ ප්‍රචාරක අරමුණු සඳහා යොදා ගැනිණි.තෙවන පාර්ශවයේ ප්‍රචාරකයන්ට දැන්වීම් එක් එක් පුද්ගලයාගේ රුචිකත්වයට ගැලැපෙන අයුරින් රිසිකරණය කර ප්‍රචාරය කිරීමට ලුහුබඳිනු ලැබූ එක් එක් පිහිටීම් ඉඩ සලසා දෙනු ලැබේ. දැනට, සාමුහික වෙළඳ කොමිසම,ඉලෙක්ට්‍රොනික පෞද්ගලීක තොරතුරු මධස්ථානය සමග එක්ව සමාජ ජාල අඩවි වල පිහිටීම් දත්ත ලුහුබැඳීම පිලිබඳ ගැටළු අනාවරනය කරමින් පවතී.
සමාජ ගිණුම් සහ තෙවන පාර්ශව අනාවරණය
පෞද්ගලිකත්ව පනත 1974 ප්‍රකාශ කර සිටින්නේ: මෙම අන්තර්ගතයේ සඳහන් වන අනාවරණය, ලිඛිත,වාචික ,ඉලෙක්ට්‍රොනික හෝ යාන්ත්‍රික ,ඕනෑම ආකාරයක සන්නිවේදනයක් සඳහා අදාළ වේ.මෙමගින් කියා පාන්නේ,පුද්ගලයෙකුගේ තොරතුරු ,එම පුද්ගලයා විසින් එම තොරතුරු නිදහස් කිරීම සඳහා දෙන ලද සම්මුතියකින් තොරව, ලබා දීම හෝ අනාවරණය කිරීම නියෝජිතායතන වලට තහනම් බවයි. කෙසේ වුවත් ,සිදුවූ අනාවරණය යුතු අනාවරණයක්ද,සාමාන්‍ය අනවරනයක්ද යන්න ඔප්පු කිරීම තනි පුද්ගලයාට අයත් කටයුත්තක් වේ.[6] මේ හේතුවෙන්,මුහුනුපොත වැනි සමාජ ජාල අඩවි ,තෙවන පාර්ශව මෘදුකාංගයක් පරිශීලක තොරතුරු ඉල්ලීම් කලවිට අනුමැතිය අපේක්ෂා කරයි.
අධ්‍යන ද   බොහෝ සමාජ ජාල නොසිතාම,පෞද්ගලික තොරතුරු සමඟ 3 වන පාර්ශ්ව වෙළඳ දැන්වීම් සහ සොයා ගැනීෙම් අඩවි සැපයන බව පෙන්වා ඇත.එය නොදැනුවත්ව එය පෞද්ගලික තොරතුරු පිලිබඳ ප්රශ්න නගා යොමුවන් හෝ කුකීස් හරහා 3 වන පාර්ශ්ව දැන්වීම් අඩවි වලට යවයි.
ආක්රමණික පෞද්ගලිකත්වය ගිවිසුම්
සමාජ ජාල වල තවත් පෞද්ගලිකත්වය ගැලළුවක් වන්නේ පෞද්ගලික ගිවිසුම්ය.පුද්ගලිකත්ව ගිවිසුම ප්‍රකාශ කරන්නේ,පරිශීලකයන් උඩුගත කරන සියලු අන්තර්ගතයන් සමාජ ජාල වලට හිමි බවයි.පරිශීලක ඔහුගේ හෝ ඇයගේ ගිණුම අවසන් කිරීමට තීරණය කල ද මෙම පින්තූර, වීඩියෝ දර්ශන, සමාජ ජාල දත්ත සමුහයේ ගබඩ වී ඇති බව මෙහි ඇතුලත් වේ..
නව යොවුන් වියට පෙර සහ මුල් නව යොවුන් වියේ
පෞද්ගලික තොරතුරු හුවමාරු හැසිරීමේ, වඩාත් පීඩාවට පත් වින්දිතයන් වන්නේ නව යොවුන් වියට පෙර සහ මුල් නව යොවුන් වියේ පසුවනන් වේ.බොහෝ වෙබ් අඩවි වල වයස් සීමාවකින් තබා ඇති නමුත් ඔවුන් කෙසේ ඵලදායී ද නැත් ද යන්න විවාදාත්මක ය.සොයා ගැනීම් සොයාගෙන ඇත්තේ,අන්තර්ජාල පෞද්ගලිකත්වය සම්බන්ධයෙන් මෙන්ම දෙමාපියන්, ගුරුවරුන්, සහ සම වයසේ මිතුරන් ගේ අවධානය, අන්තර්ජාල පෞද්ගලිකත්වය දෙසට අන්තර්ජාල පරිශීලක හැසිරීම කෙරෙහි බලපෑමට සැලකිය යුතු කාර්ය භාරයක් ඉටු කරන බවයි. [11] [12] අමතරව,වෙනත් අධ්යයනයන් ද සොයා ගෙන ඇත්තේ,යෞවනයන්ගෙන් උත්සන්න වන පෞද්ගලිකත්වය කෙරෙහි අවධානය, ඔවුන් පෞද්ගලිකත්වය ආරක්ශක හැසිරීම් උපයෝගී කරගැනීමට ද වැඩි සම්භාවිතාවක් ඇති කිරීමට හේතු වනු ඇති බවයි.[13] සමාජය තුළට වර්ධනය වන මෙම තාක්ෂණික සංස්කෘතිය තුළ ඉහළ යා යුත්තේ නව යොවුන් හා දෙමව්පියන්ගේ දැනුවත් කිරීම පමණක් නොව,සමස්තයක් ලෙස සමාජය ම පුද්ගලිකත්ව වැදගත්කම පිලිබඳ දැනුවත් විය යුතුය.<sup class="noprint Inline-Template Template-Fact" style="white-space:nowrap;" contenteditable="false">[<span title="This claim needs references to reliable sources. (September 2012)">citation needed ]
'ප්රහාරය පාලනය '
එංගලන්තයේ, Lord Justice Leveson ,බ්රිතාන්ය මාධ්ය ආචාර පිලිබඳ Leveson වාර්තාවේ කතෘ,අන්තර්ජාලය මත පෞද්ගලිකත්ව ආරක්ෂාව මත පියවර ගැනීමට අවශ්යතාව අවධානයක් යොමු කර තිබේ,ඔහු විස්තර කරන්නේ, ඕපාදූප සඳහා ගෝලීය මෙගාෆෝන බවට පත්ව තිබීමට:"ට්විටර් විසින් නඩු විභාගය අනතුරක් පමණක් නොව, නිමක් නැති දඬුවම්, හා පුනරුත්ථාපන කිසිදු බලාපොරොත්තුවක් ගුගල් විසින් නොමැත" යන්නයි.